02014R0044 — EL — 16.10.2016 — 001.002

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

►B ΚΑΤ’ ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 44/2014 ΤΗΣ ΕΠΙΤΡΟΠΉΣ της 21ης Νοεμβρίου 2013 για τη συμπλήρωση του κανονισμού (ΕΕ) αριθ. 168/2013 του Ευρωπαϊκού Κοινοβουλίου και του Συμβουλίου σχετικά με την κατασκευή οχημάτων και τις γενικές απαιτήσεις για την έγκριση δίκυκλων ή τρίκυκλων οχημάτων και τετράκυκλων (Κείμενο που παρουσιάζει ενδιαφέρον για τον ΕΟΧ) (ΕΕ L 025 της 28.1.2014, σ. 1)

Τροποποιείται από:





Διορθώνεται από:









▼B

ΚΑΤ’ ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 44/2014 ΤΗΣ ΕΠΙΤΡΟΠΉΣ

της 21ης Νοεμβρίου 2013

για τη συμπλήρωση του κανονισμού (ΕΕ) αριθ. 168/2013 του Ευρωπαϊκού Κοινοβουλίου και του Συμβουλίου σχετικά με την κατασκευή οχημάτων και τις γενικές απαιτήσεις για την έγκριση δίκυκλων ή τρίκυκλων οχημάτων και τετράκυκλων

(Κείμενο που παρουσιάζει ενδιαφέρον για τον ΕΟΧ)







ΚΕΦΑΛΑΙΟ Ι

ΑΝΤΙΚΕΙΜΕΝΟ ΚΑΙ ΟΡΙΣΜΟΙ

Άρθρο 1

Αντικείμενο

1. Ο παρών κανονισμός θεσπίζει τις λεπτομερείς τεχνικές απαιτήσεις και διαδικασίες δοκιμής σχετικά με την κατασκευή οχημάτων και τις γενικές απαιτήσεις για την έγκριση των οχημάτων της κατηγορίας L και των συστημάτων, μηχανικών μερών και χωριστών τεχνικών μονάδων που προορίζονται για τα συγκεκριμένα οχήματα σύμφωνα με τον κανονισμό (EE) αριθ. 168/2013 και περιλαμβάνει έναν κατάλογο με κανονισμούς της ΟΕΕ/ΗΕ και τροποποιήσεις αυτών.

2. Θεσπίζει επίσης πρότυπα επίδοσης για τις τεχνικές υπηρεσίες και τη διαδικασία αξιολόγησής τους.

Άρθρο 2

Ορισμοί

Ισχύουν οι ορισμοί του κανονισμού (ΕΕ) αριθ. 168/2013. Επιπλέον ισχύουν οι ακόλουθοι ορισμοί:

1) «μέτρα κατά των παρεμβάσεων παραποίησης του οχήματος»: το σύνολο των τεχνικών απαιτήσεων και προδιαγραφών που έχουν σκοπό να εμποδίσουν, στο μέτρο του δυνατού, μη επιτρεπόμενες μετατροπές του συστήματος μετάδοσης κίνησης του οχήματος, οι οποίες ενδέχεται να θέσουν σε κίνδυνο τη λειτουργική ασφάλεια, ιδίως μέσω της αύξησης της επίδοσης του οχήματος, και να βλάψουν το περιβάλλον και δεν επιτρέπονται βάσει του παραρτήματος II·

2) «αγωγός εισαγωγής»: το σύνολο που αποτελείται από τη δίοδο εισαγωγής και τον σωλήνα εισαγωγής·

3) «δίοδος εισαγωγής»:η δίοδος εισαγωγής αέρα στον κύλινδρο, την κυλινδροκεφαλή ή τον στροφαλοθάλαμο·

4) «σωλήνας εισαγωγής»: το τεμάχιο που συνδέει τον εξαερωτήρα ή το σύστημα ελέγχου του αέρα με τον κύλινδρο, την κυλινδροκεφαλή ή τον στροφαλοθάλαμο·

5) «σύστημα εισαγωγής»: το σύνολο που αποτελείται από τον αγωγό εισαγωγής και τον σιγαστήρα εισαγωγής·

6) «σύστημα εξάτμισης»: το σύνολο που αποτελείται από τη σωλήνωση εξάτμισης, το δοχείο εκτόνωσης, τον σιγαστήρα εξάτμισης και τις διατάξεις ελέγχου της ρύπανσης·

7) «ειδικά εργαλεία»: εργαλεία τα οποία, μαζί με τις διατάξεις που αποτρέπουν τις παρεμβάσεις παραποίησης, διατίθενται αποκλειστικά στους εξουσιοδοτημένους από τον κατασκευαστή του οχήματος διανομείς και δεν διατίθενται στο κοινό·

8) «παροχή σπινθήρα του συστήματος ανάφλεξης»: όλα τα χαρακτηριστικά του σπινθήρα που δημιουργείται στο σύστημα ανάφλεξης ενός κινητήρα επιβαλλόμενης ανάφλεξης (PI) που χρησιμοποιείται για την ανάφλεξη του μείγματος αέρα-βενζίνης, όπως μεταξύ άλλων ο χρόνος, το επίπεδο και η θέση·

9) «σύστημα τροφοδοσίας καυσίμου»: το σύνολο των μηχανικών μερών που περιλαμβάνει την αποθήκη καυσίμου, τις διατάξεις ανάμειξης αέρα-καυσίμου ή ψεκασμού και τα μηχανικά μέρη που βρίσκονται μεταξύ τους·

10) «συμμόρφωση της παραγωγής»: η ικανότητα διασφάλισης ότι όλες οι σειρές των παραγόμενων προϊόντων συμμορφώνονται με τις απαιτήσεις της έγκρισης τύπου σε ό,τι αφορά τις προδιαγραφές, την επίδοση και τη σήμανση·

11) «σύστημα διαχείρισης ποιότητας»: το σύνολο των αλληλένδετων ή αλληλεπιδρώντων στοιχείων που χρησιμοποιούν οι οργανισμοί για να κατευθύνουν και να ελέγχουν τον τρόπο εφαρμογής των πολιτικών ποιότητας και την επίτευξη των στόχων όσον αφορά την ποιότητα·

12) «έλεγχος»: η διαδικασία συγκέντρωσης αποδεικτικών στοιχείων που χρησιμοποιείται για την αξιολόγηση της αποτελεσματικής εφαρμογής κριτηρίων ελέγχου, η οποία πρέπει να είναι αντικειμενική, αμερόληπτη και ανεξάρτητη και να διενεργείται στο πλαίσιο μιας συστηματικής και τεκμηριωμένης ελεγκτικής διαδικασίας·

13) «διορθωτικά μέτρα»: διαδικασία επίλυσης προβλημάτων στο πλαίσιο της διαδικασίας διαχείρισης ποιότητας που περιλαμβάνει τη λήψη μέτρων με στόχο την άρση των αιτιών μιας κατάστασης μη συμμόρφωσης ή μιας ανεπιθύμητης κατάστασης και την πρόληψη της επανεμφάνισής τους·

14) «διαπίστευση»: βεβαίωση από εθνικό οργανισμό διαπίστευσης ότι ένας οργανισμός πληροί τις απαιτήσεις που έχουν τεθεί με εναρμονισμένα πρότυπα και, κατά περίπτωση, τυχόν πρόσθετες απαιτήσεις, συμπεριλαμβανομένων αυτών που καθορίζονται στα αντίστοιχα τομεακά συστήματα, για να εκτελεί μια συγκεκριμένη δραστηριότητα αξιολόγησης της συμμόρφωσης·

15) «διάταξη ζεύξης για όχημα της κατηγορίας L»: όλα τα μέρη και οι διατάξεις επί των σκελετών, επί των μερών του αμαξώματος που φέρουν φορτίο και επί του πλαισίου των οχημάτων, μέσω των οποίων τα έλκοντα και ελκόμενα οχήματα συνδέονται μεταξύ τους, στα οποία συμπεριλαμβάνονται και ακίνητα και κινητά μέρη για την προσάρτηση, ρύθμιση ή λειτουργία των διατάξεων ζεύξης·

16) «σφαίρα ζεύξης και βραχίονας ζεύξης»: μια διάταξη ζεύξης που περιλαμβάνει ένα σφαιρικό εξάρτημα και έναν βραχίονα επί του οχήματος της κατηγορίας L για τη σύνδεση με το ρυμουλκούμενο μέσω μιας κεφαλής ζεύξης·

17) «κεφαλή ζεύξης»: μια διάταξη μηχανικής ζεύξης επί της ράβδου ρυμούλκησης των ρυμουλκουμένων για τη σύνδεση με τη σφαίρα ζεύξης επί του οχήματος της κατηγορίας L·

18) «σημείο ζεύξης» το κέντρο συναρμογής της ζεύξης η οποία είναι τοποθετημένη στο ελκόμενο όχημα εντός της ζεύξης που είναι τοποθετημένη στο έλκον όχημα·

19) «δευτερεύουσα ζεύξη»: μια συνδετική διάταξη που διασφαλίζει σε περίπτωση αποσύνδεσης της κύριας ζεύξης ότι το ρυμουλκούμενο παραμένει συνδεδεμένο στο έλκον όχημα και παρέχει κάποια εναπομένουσα δυνατότητα οδήγησης του ρυμουλκούμενου·

20) «ακμή της πινακίδας»: το περίγραμμα μιας πινακίδας που έχει συνολικά τέσσερις σαφώς διακριτές ακμές αν το σχήμα της είναι επίπεδο και ορθογώνιο και το συνολικό πάχος του υλικού δεν υπερβαίνει τα 10 mm·

21) «στέλεχος»: κάθε προεξοχή ή μέρος που φαίνεται να έχει κυλινδρικό ή σχεδόν κυλινδρικό σχήμα, περιλαμβανομένων των κεφαλών κοχλιών, σταθερή σχετικά συνολική διάμετρο και ένα ελεύθερο άκρο επαφής·

22) «μέγεθος οπής»: ο αριθμός των ανοιγμάτων ανά (γραμμική) ίντσα οπής·

23) «εξέδρα φόρτωσης»: εξέδρα στερεωμένη στη δομή οχήματος της κατηγορίας L για τη μεταφορά φορτίου·

24) «τυποποιημένος εξοπλισμός»: η βασική διαμόρφωση οχήματος εφοδιασμένου με όλες τις διατάξεις που απαιτούνται σύμφωνα με τις κανονιστικές πράξεις που αναφέρονται στο παράρτημα II του κανονισμού (ΕΕ) αριθ. 168/2013, συμπεριλαμβανομένων όλων των διατάξεων που τοποθετούνται χωρίς να είναι αναγκαία η θέσπιση περαιτέρω προδιαγραφών σχετικά με το επίπεδο της διαμόρφωσης ή του εξοπλισμού·

25) «προαιρετικός εξοπλισμός»: διατάξεις που δεν περιλαμβάνονται στον τυποποιημένο εξοπλισμό και μπορούν να εγκατασταθούν σε ένα όχημα με την ευθύνη του κατασκευαστή·

26) «μάζα του προαιρετικού εξοπλισμού»: η μάζα του εξοπλισμού που μπορεί να τοποθετηθεί στο όχημα πέραν του τυποποιημένου εξοπλισμού, σύμφωνα με τις προδιαγραφές του κατασκευαστή·

27) «μάζα ζεύξης»: η μάζα της διάταξης της ζεύξης και των μερών που απαιτούνται για τη στερέωση της ζεύξης στο όχημα· «μέγιστη τεχνικώς αποδεκτή μάζα στο σημείο ζεύξης»:

28) η μάζα που αντιστοιχεί στο μέγιστο αποδεκτό στατικό κατακόρυφο φορτίο στο σημείο ζεύξης (τιμή S ή U) ενός έλκοντος οχήματος, με βάση τα κατασκευαστικά χαρακτηριστικά της ζεύξης και του έλκοντος οχήματος·

29) «πραγματική μάζα»: σε σχέση με ένα όχημα νοείται η μάζα σε κατάσταση ετοιμότητας όπως αναφέρεται στο άρθρο 5 του κανονισμού (ΕΕ) αριθ. 168/2013, στην οποία προστίθεται η μάζα του οδηγού (75 kg), η μάζα των δεξαμενών αποθήκευσης εναλλακτικών προωθητικών υλών, εφόσον υπάρχει, καθώς επίσης και η μάζα του προαιρετικού εξοπλισμού που είναι τοποθετημένος στο συγκεκριμένο αυτοκίνητο·

30) «μέγιστη τεχνικώς αποδεκτή μάζα έμφορτου οχήματος (M)»: η μέγιστη μάζα οχήματος που καθορίζεται με βάση τα κατασκευαστικά χαρακτηριστικά του και τις επιδόσεις σύμφωνα με τον σχεδιασμό του·

31) «μέγιστη τεχνικώς αποδεκτή μάζα έλξης» (TM): η μέγιστη μάζα που μπορεί να ρυμουλκηθεί από ένα έλκον όχημα·

32) «άξονας»: ο κοινός άξονας περιστροφής δύο ή περισσότερων τροχών, κινητήριων ή ελεύθερα περιστρεφόμενων, σε ένα ή περισσότερα τμήματα που βρίσκονται στο ίδιο κάθετο επίπεδο προς το διάμηκες επίπεδο του οχήματος·

33) «μέγιστη τεχνικώς αποδεκτή μάζα στον άξονα»: η μάζα που αντιστοιχεί στο μέγιστο αποδεκτό στατικό κατακόρυφο φορτίο που μεταβιβάζουν στο έδαφος οι τροχοί ενός άξονα, με βάση τα κατασκευαστικά χαρακτηριστικά του άξονα και του οχήματος και τις επιδόσεις σύμφωνα τον σχεδιασμό τους·

34) «ωφέλιμη μάζα»: η διαφορά μεταξύ της μέγιστης τεχνικώς αποδεκτής μάζα έμφορτου οχήματος και της πραγματικής μάζας του οχήματος·

35) «διαμήκες επίπεδο»: το κατακόρυφο επίπεδο παράλληλο προς τη διεύθυνση πορείας του οχήματος σε ευθεία γραμμή·

36) «σύστημα ελέγχου εκπομπών»: ο ηλεκτρονικός ελεγκτήρας ρύθμισης του κινητήρα και κάθε μηχανικό μέρος του συστήματος καυσαερίων ή αναθυμιάσεων, το οποίο σχετίζεται με τις εκπομπές και τροφοδοτεί με δεδομένα ή λαμβάνει δεδομένα από τον ηλεκτρονικό ελεγκτήρα·

37) «δείκτης δυσλειτουργίας»: ορατός ή ηχητικός δείκτης που ενημερώνει χαρακτηριστικά τον οδηγό του οχήματος σε περίπτωση δυσλειτουργιών όπως αναφέρεται στο άρθρο 21 του κανονισμού (ΕΕ) αριθ. 168/2013·

38) «δυσλειτουργία»: βλάβη ενός μηχανικού μέρους ή συστήματος που έχει ως αποτέλεσμα την υπέρβαση των ορίων εκπομπών για τα διαγνωστικά συστήματα οχήματος (OBD) όπως ορίζονται στο τμήμα Β του παραρτήματος VI του κανονισμού (ΕΕ) αριθ. 168/2013, ή την ενεργοποίηση τρόπων λειτουργίας που προκαλούν σημαντική μείωση της ροπής του κινητήρα ή την αδυναμία του συστήματος OBD να εκπληρώσει τις βασικές απαιτήσεις παρακολούθησης του παραρτήματος XII·

39) «δευτερεύων αέρας»: ο αέρας που εισάγεται στο σύστημα εξάτμισης μέσω αντλίας ή βαλβίδας αναρρόφησης ή άλλου μέσου και βοηθά στην οξείδωση των υδρογονανθράκων και των οξειδίων του άνθρακα που περιέχονται στη ροή καυσαερίων·

40) «διάλειψη κινητήρα»: η έλλειψη καύσης στον κύλινδρο κινητήρα επιβαλλόμενης ανάφλεξης λόγω απουσίας σπινθήρα, ανεπαρκούς τροφοδοσίας καυσίμων, χαμηλής συμπίεσης ή άλλης αιτίας·

41) «δοκιμή τύπου I»: ο εφαρμοζόμενος κύκλος οδήγησης που χρησιμοποιείται για τις εγκρίσεις εκπομπών·

42) «κύκλος οδήγησης»: κύκλος δοκιμών που αποτελείται από την ενεργοποίηση του κινητήρα, την οδήγηση κατά την οποία εντοπίζεται τυχόν δυσλειτουργία και την απενεργοποίηση του κινητήρα·

43) «κύκλος προθέρμανσης»: λειτουργία του οχήματος κατά την οποία η θερμοκρασία του ψυκτικού υγρού αυξάνεται κατά τουλάχιστον 22 Κ σε σχέση με τη θερμοκρασία που επικρατεί κατά την εκκίνηση του κινητήρα για να ανέλθει τουλάχιστον στους 343,2 K (70 °C)·

44) «μικρορρύθμιση καυσίμου»: οι προσαρμογές του βασικού προγραμματισμού παροχής καυσίμου λόγω ανατροφοδότησης δεδομένων (feedback)·

45) «βραχυπρόθεσμη μικρορρύθμιση καυσίμου»: δυναμικές ή στιγμιαίες προσαρμογές του βασικού προγραμματισμού παροχής καυσίμου·

46) «μακροπρόθεσμη μικρορρύθμιση καυσίμου»: πολύ πιο βαθμιαίες προσαρμογές στο πρόγραμμα παροχής καυσίμου οι οποίες αντισταθμίζουν τις διαφορές μεταξύ των οχημάτων και τις βαθμιαίες αλλαγές που επέρχονται σε βάθος χρόνου·

47) «υπολογιζόμενη τιμή φορτίου»: η ένδειξη της τρέχουσας ροής αέρα διαιρούμενη διά της μέγιστης ροής αέρα, όπου η μέγιστη ροή αέρα διορθώνεται συναρτήσει του υψομέτρου, εάν είναι διαθέσιμο. Ο ορισμός αυτός παρέχει έναν αδιάστατο αριθμό, ο οποίος δεν αφορά ειδικά τον κινητήρα και παρέχει στον τεχνικό συντήρησης μια ποσοστιαία ένδειξη του αξιοποιούμενου κυβισμού του κινητήρα (όπου το 100 % αντιστοιχεί σε τελείως ανοικτή στραγγαλιστή βαλβίδα)·

48) «προκαθορισμένη διαρκής ρύθμιση εκπομπών»: όταν ο ελεγκτήρας ρύθμισης του κινητήρα μεταπηδά μονίμως σε θέση που δεν απαιτεί είσοδο δεδομένων από ελαττωματικό μηχανικό μέρος ή σύστημα, και το συγκεκριμένο ελαττωματικό μηχανικό μέρος ή σύστημα επιφέρει αύξηση των εκπομπών του οχήματος σε επίπεδο που υπερβαίνει τα όρια που ορίζονται στο παράρτημα VI, τμήμα Β του κανονισμού (ΕΕ) αριθ. 168/2013.

49) «μονάδα απόληψης ισχύος»: η διάταξη που παίρνει κίνηση από τον κινητήρα για την τροφοδότηση με ενέργεια βοηθητικού, ενσωματωμένου στο όχημα, εξοπλισμού.

50) «πρόσβαση στο OBD»: η διαθεσιμότητα όλων των σχετικών με τις εκπομπές και κρίσιμων για την ασφάλεια διαγνωστικών δεδομένων, συμπεριλαμβανομένων όλων των κωδικών βλάβης, τα οποία απαιτούνται για την εξέταση, τη διάγνωση, τη συντήρηση ή την επισκευή των σχετικών με την περιβαλλοντική ή λειτουργική ασφάλεια μερών του οχήματος, μέσω της σειριακής θύρας του τυποποιημένου διαγνωστικού συνδέσμου σύμφωνα με το σημείο 3.12 του προσαρτήματος 1, παράρτημα XII.

51) «απεριόριστη πρόσβαση στο σύστημα OBD»:

α) η πρόσβαση για την οποία δεν απαιτείται κωδικός του κατασκευαστή ή άλλη παρεμφερής διάταξη· ή

β) η πρόσβαση που επιτρέπει την αξιολόγηση των συλλεχθέντων δεδομένων χωρίς να χρειάζεται καμία μοναδική πληροφορία αποκωδικοποίησης, εκτός εάν οι ίδιες οι πληροφορίες είναι τυποποιημένες πληροφορίες·

52) «τυποποιημένες πληροφορίες»: όλη η ροή των πληροφοριακών δεδομένων, συμπεριλαμβανομένου του συνόλου των χρησιμοποιούμενων κωδικών βλάβης, παράγεται μόνο σύμφωνα με βιομηχανικά πρότυπα τα οποία, δεδομένου ότι ο μορφότυπός τους και οι επιτρεπόμενες επιλογές είναι σαφώς καθορισμένα, παρέχουν τον μέγιστο βαθμό εναρμόνισης στη βιομηχανία οχημάτων της κατηγορίας L, και των οποίων η χρήση στο πλαίσιο του παρόντος κανονισμού επιτρέπεται ρητώς.

53) «ανεπάρκεια»: σε ό,τι αφορά τα συστήματα OBD των οχημάτων, κατάσταση κατά την οποία μέχρι και δύο χωριστά μηχανικά μέρη ή συστήματα που παρακολουθούνται περιέχουν προσωρινά ή μόνιμα χαρακτηριστικά λειτουργίας τα οποία μειώνουν την κατά τα άλλα αποτελεσματική παρακολούθηση μέσω του OBD αυτών των μηχανικών μερών ή συστημάτων ή δεν πληρούν όλες τις υπόλοιπες λεπτομερείς απαιτήσεις για τα OBD·

54) «σημαντική μείωση της ροπής προώθησης»: η ροπή προώθησης είναι μικρότερη ή ίση με το 90 % της ροπής που δημιουργείται υπό συνθήκες κανονικής λειτουργίας·

55) «επιφάνεια από πλέγμα που φέρει μοτίβο»: η επιφάνεια που αποτελείται από ομοιόμορφα κατανεμημένα σχέδια σχημάτων όπως κύκλοι, ελλείψεις, ρόμβοι, ορθογώνια ή τετράγωνα ανοίγματα κατά διαστήματα που δεν υπερβαίνουν τα 15 mm·

56) «επιφάνεια από σχάρα»: η επιφάνεια που αποτελείται από παράλληλες ράβδους οι οποίες είναι ομοιόμορφα κατανεμημένες και η μεταξύ τους απόσταση δεν υπερβαίνει τα 15 mm·

57) «ονομαστική επιφάνεια»: η θεωρητικά τέλεια από γεωμετρική άποψη επιφάνεια χωρίς να λαμβάνονται υπόψη οι ανωμαλίες της επιφάνειας όπως οι προεξοχές ή οι εσοχές·

58) «κλίση»: ο βαθμός γωνιακής απόκλισης σε σχέση με το κατακόρυφο επίπεδο·

59) «προσαρμογή πελάτη»: κάθε αλλαγή σε όχημα, σύστημα, μηχανικό μέρος ή χωριστή τεχνική μονάδα που πραγματοποιείται κατόπιν αιτήματος ενός πελάτη και υπόκειται σε έγκριση·

60) «μεταφερόμενο σύστημα»: κάθε σύστημα, όπως ορίζεται στο άρθρο 3 παράγραφος 15 του κανονισμού (ΕΕ) αριθ. 168/2013 το οποίο μεταφέρεται από έναν παλαιό τύπο οχήματος σε έναν νέο τύπο οχήματος·

61) «στρίποδο»: μια διάταξη μονίμως στερεωμένη στο όχημα, με την οποία το πλήρως μη επιτηρούμενο όχημα μπορεί να παραμένει στην προβλεπόμενη θέση στάθμευσης·

62) «πλευρικό στρίποδο»: ένα στρίποδο το οποίο, όταν ανοίγει ή περιστρέφεται σε θέση χρήσης, υποστηρίζει το όχημα σε μία μόνο πλευρά, επιτρέποντας και στους δύο τροχούς να έρχονται σε επαφή με το έδαφος·

63) «κεντρικό στρίποδο», ένα στρίποδο το οποίο, όταν ανοίγει σε θέση χρήσης, υποστηρίζει το όχημα δημιουργώντας μία ή περισσότερες ζώνες επαφής μεταξύ του οχήματος και του εδάφους εκατέρωθεν του διαμήκους επιπέδου συμμετρίας του οχήματος·

64) «εγκάρσια κλίση»: η πλευρική κλίση, εκφρασμένη επί τοις εκατό, της πραγματικής επιφάνειας στήριξης, όταν η γραμμή που δημιουργείται από την τομή του διαμήκους επιπέδου συμμετρίας του οχήματος και την επιφάνεια στήριξης είναι κατακόρυφη προς τη γραμμή της μεγαλύτερης κλίσης·

65) «διαμήκης κλίση»: η κατά μήκος κλίση, εκφρασμένη επί τοις εκατό, της πραγματικής επιφάνειας στήριξης, όταν το διάμηκες επίπεδο συμμετρίας του οχήματος είναι παράλληλο, και επομένως ευθυγραμμισμένο, προς τη γραμμή της μεγαλύτερης κλίσης

66) «θέση χρήσης ενός στρίποδου»: αναφέρεται σε στρίποδο το οποίο είναι κατεβασμένο ή ανοιχτό και τοποθετείται στην προβλεπόμενη θέση για στάθμευση·

67) «θέση μη χρήσης ενός στρίποδου»: αναφέρεται σε στρίποδο το οποίο είναι ανεβασμένο ή κλειστό και βρίσκεται στη θέση που επιτρέπει τη μετακίνηση του οχήματος.







ΚΕΦΑΛΑΙΟ ΙΙ

ΥΠΟΧΡΕΩΣΕΙΣ ΤΩΝ ΚΑΤΑΣΚΕΥΑΣΤΩΝ ΣΧΕΤΙΚΑ ΜΕ ΤΗΝ ΚΑΤΑΣΚΕΥΗ ΤΟΥ ΟΧΗΜΑΤΟΣ

Άρθρο 3

Απαιτήσεις εγκατάστασης και επίδειξης που συνδέονται με την κατασκευή του οχήματος

1. Για να συμμορφώνονται με τις απαιτήσεις κατασκευής του οχήματος, όπως ορίζονται στο άρθρο 18 και στο παράρτημα II του κανονισμού (ΕΕ) αριθ. 168/2013, οι κατασκευαστές εγκαθιστούν στα οχήματα της κατηγορίας L συστήματα, μηχανικά μέρη και χωριστές τεχνικές μονάδες που επηρεάζουν τη λειτουργική ασφάλεια και την προστασία του περιβάλλοντος και έχουν σχεδιαστεί, κατασκευαστεί και συναρμολογηθεί ώστε να επιτρέπουν την κανονική χρήση του οχήματος ενώ παράλληλα διατηρούνται σύμφωνα με τις προδιαγραφές του κατασκευαστή προκειμένου να συμμορφώνονται με τις λεπτομερείς τεχνικές απαιτήσεις και τις διαδικασίες δοκιμής.

2. Σύμφωνα με τα άρθρα 6 έως 20, οι κατασκευαστές αποδεικνύουν με πραγματικές δοκιμές επίδειξης στην αρχή έγκρισης ότι τα οχήματα της κατηγορίας L που διατίθενται στην αγορά, ταξινομούνται ή τίθενται σε κυκλοφορία στην Ένωση, συμμορφώνονται με τις απαιτήσεις κατασκευής των οχημάτων του κεφαλαίου III του κανονισμού (ΕΕ) αριθ. 168/2013 και συμμορφώνονται με τις λεπτομερείς τεχνικές απαιτήσεις και διαδικασίες δοκιμής που αναφέρονται στα άρθρα 6 έως 20 του παρόντος κανονισμού.

3. Οι ►M1 ►C1 κατασκευαστές εξαρτημάτων και εξοπλισμού ◄ ◄ μεριμνούν ώστε τα ανταλλακτικά και ο εξοπλισμός που διατίθενται στην αγορά ή τίθενται σε κυκλοφορία στην Ένωση να συμμορφώνονται με τις σχετικές απαιτήσεις του κανονισμού (ΕΕ) αριθ. 168/2013, όπως ορίζονται στις λεπτομερείς τεχνικές απαιτήσεις και διαδικασίες δοκιμής που αναφέρονται στον παρόντα κανονισμό. Τα εγκριθέντα οχήματα της κατηγορίας L που διαθέτουν ανταλλακτικά ή εξοπλισμό συμμορφώνονται με τις ίδιες απαιτήσεις δοκιμής και τις ίδιες οριακές τιμές επίδοσης με τα οχήματα που διαθέτουν αυθεντικά μέρη ή εξοπλισμό εκπληρώνοντας τις απαιτήσεις αντοχής, μεταξύ άλλων και τις απαιτήσεις που αναφέρονται στο άρθρο 22 παράγραφος 2, στο άρθρο 23 και στο άρθρο 24 του κανονισμού (ΕΕ) αριθ. 168/2013.

4. Οι κατασκευαστές μεριμνούν ώστε οι διαδικασίες έγκρισης τύπου για την εξακρίβωση της συμμόρφωσης της παραγωγής να ακολουθούνται σύμφωνα με τις λεπτομερείς απαιτήσεις κατασκευής του οχήματος, όπως προβλέπονται στο άρθρο 33 του κανονισμού (ΕΕ) αριθ. 168/2013 και τις λεπτομερείς τεχνικές απαιτήσεις του παρόντος κανονισμού.

5. Κατά περίπτωση, οι κατασκευαστές καταθέτουν στην αρχής έγκρισης περιγραφή των μέτρων που λαμβάνονται για την αποτροπή παρεμβάσεων στο σύστημα διαχείρισης της μετάδοσης της κίνησης, όπως μεταξύ άλλων στους υπολογιστές ελέγχου εκπομπών και λειτουργικής ασφάλειας.

Άρθρο 4

Εφαρμογή των κανονισμών ΟΕΕ/ΗΕ

1. Οι κανονισμοί ΟΕΕ/ΗΕ και οι τροποποιήσεις αυτών που αναφέρονται στο παράρτημα Ι του παρόντος κανονισμού ισχύουν για την έγκριση τύπου.

2. Τα οχήματα με μέγιστη σχεδιαστική ταχύτητα που δεν υπερβαίνει τα 25 km/h τηρούν όλες τις σχετικές απαιτήσεις των κανονισμών OEE/ΗΕ που ισχύουν για τα οχήματα με μέγιστη σχεδιαστική ταχύτητα άνω των 25 km/h.

3. Οι αναφορές στις κατηγορίες οχημάτων L1, L2, L3, L4, L5, L6 και L7 στους κανονισμούς ΟΕΕ/ΗΕ νοούνται ως αναφορές στις κατηγορίες οχημάτων L1e, L2e, L3e, L4e, L5e, L6e και L7e αντίστοιχα στο πλαίσιο του παρόντος κανονισμού, συμπεριλαμβανομένων τυχόν υποκατηγοριών.

Άρθρο 5

Τεχνικές προδιαγραφές σχετικά με τις απαιτήσεις κατασκευής οχήματος και τις διαδικασίες δοκιμής

1. Οι διαδικασίες δοκιμής σχετικά με την κατασκευή των οχημάτων διενεργούνται σύμφωνα με τις απαιτήσεις δοκιμής που προβλέπονται στον παρόντα κανονισμό.

2. Οι διαδικασίες δοκιμής εκτελούνται ή πραγματοποιούνται παρουσία της αρχής έγκρισης ή, αν κατόπιν εξουσιοδότησης εκ μέρους της αρχής έγκρισης, από την τεχνική υπηρεσία.

3. Οι μέθοδοι μέτρησης και τα αποτελέσματα της δοκιμής διαβιβάζονται στην αρχή έγκρισης με τη μορφή της έκθεσης δοκιμής που θεσπίζεται στο άρθρο 32 παράγραφος 1 του κανονισμού (ΕΕ) αριθ. 168/2013.

Άρθρο 6

Απαιτήσεις που ισχύουν σχετικά με τα μέτρα για την πρόληψη παρεμβάσεων παραποίησης του συστήματος μετάδοσης του οχήματος (μέτρα κατά των παρεμβάσεων παραποίησης του οχήματος)

Οι διαδικασίες δοκιμής και οι απαιτήσεις που ισχύουν για την πρόληψη παρεμβάσεων παραποίησης του συστήματος μετάδοσης κίνησης του οχήματος (μέτρα κατά των παρεμβάσεων παραποίησης του οχήματος), όπως αναφέρονται στο παράρτημα II (Γ1) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα ΙΙ του παρόντος κανονισμού.

Άρθρο 7

Απαιτήσεις που ισχύουν σχετικά με τις ρυθμίσεις για τις διαδικασίες έγκρισης τύπου

Οι διαδικασίες δοκιμής και οι απαιτήσεις που ισχύουν για τις ρυθμίσεις σχετικά με την έγκριση τύπου, όπως αναφέρονται στο παράρτημα II (Γ2) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα ΙΙΙ του παρόντος κανονισμού.

Άρθρο 8

Απαιτήσεις που ισχύουν για τη συμμόρφωση της παραγωγής

Οι διαδικασίες δοκιμής και οι απαιτήσεις που ισχύουν για τη συμμόρφωση της παραγωγής, όπως αναφέρονται στο παράρτημα II (Γ3) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα IV του παρόντος κανονισμού.

Άρθρο 9

Απαιτήσεις που ισχύουν για τις διατάξεις ζεύξης και τα εξαρτήματα στερέωσης

Οι διαδικασίες δοκιμής και οι απαιτήσεις που ισχύουν για τις διατάξεις ζεύξης και τα εξαρτήματα στερέωσης, όπως αναφέρονται στο παράρτημα II (Γ4) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα V του παρόντος κανονισμού.

Άρθρο 10

Απαιτήσεις που ισχύουν για τις συσκευές προστασίας από μη εγκεκριμένη χρήση

Οι διαδικασίες δοκιμής και οι απαιτήσεις που ισχύουν για τις συσκευές προστασίας από μη εγκεκριμένη χρήση, όπως αναφέρονται στο παράρτημα II (Γ5) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα VI του παρόντος κανονισμού.

Άρθρο 11

Απαιτήσεις που ισχύουν για την ηλεκτρομαγνητική συμβατότητα (ΗΜΣ)

Οι διαδικασίες δοκιμής και οι απαιτήσεις που ισχύουν για την ηλεκτρομαγνητική συμβατότητα (ΗΜΣ), όπως αναφέρονται στο παράρτημα II (Γ6) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα VII του παρόντος κανονισμού.

Άρθρο 12

Απαιτήσεις που ισχύουν για τις εξωτερικές προεξοχές

Οι διαδικασίες δοκιμής και οι απαιτήσεις που ισχύουν για τις εξωτερικές προεξοχές, όπως αναφέρονται στο παράρτημα II (Γ7) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα VIII του παρόντος κανονισμού.

Άρθρο 13

Απαιτήσεις που ισχύουν για την αποθήκευση καυσίμων

Οι διαδικασίες δοκιμής και οι απαιτήσεις που ισχύουν για την αποθήκη καυσίμου, όπως αναφέρονται στο παράρτημα II (Γ8) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα IX του παρόντος κανονισμού.

Άρθρο 14

Απαιτήσεις που ισχύουν για τις εξέδρες φόρτωσης

Οι διαδικασίες δοκιμής και οι απαιτήσεις που ισχύουν για τις εξέδρες φόρτωσης, όπως αναφέρονται στο παράρτημα II (Γ9) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα X του παρόντος κανονισμού.

Άρθρο 15

Απαιτήσεις που ισχύουν για τις μάζες και τις διαστάσεις

Οι διαδικασίες δοκιμής και οι απαιτήσεις που ισχύουν για τις μάζες και τις διαστάσεις, όπως αναφέρονται στο παράρτημα II (Γ10) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα XI του παρόντος κανονισμού.

Άρθρο 16

Απαιτήσεις που ισχύουν για το λειτουργικό διαγνωστικό σύστημα των οχημάτων

Οι διαδικασίες δοκιμής και οι απαιτήσεις που ισχύουν για το λειτουργικό διαγνωστικό σύστημα των οχημάτων, όπως αναφέρονται στο παράρτημα II (Γ11) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα XII του παρόντος κανονισμού.

Άρθρο 17

Απαιτήσεις που ισχύουν για τις χειρολαβές και τα υποπόδια των επιβατών

Οι διαδικασίες δοκιμής και οι απαιτήσεις που ισχύουν για τις χειρολαβές και τα υποπόδια των επιβατών, όπως αναφέρονται στο παράρτημα II (Γ12) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα XIII του παρόντος κανονισμού.

Άρθρο 18

Απαιτήσεις που ισχύουν για τη θέση της πινακίδας κυκλοφορίας

Οι διαδικασίες δοκιμής και οι απαιτήσεις που ισχύουν για τη θέση της πινακίδας κυκλοφορίας, όπως αναφέρονται στο παράρτημα II (Γ13) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα XIV του παρόντος κανονισμού.

Άρθρο 19

Απαιτήσεις που ισχύουν για την πρόσβαση σε πληροφορίες σχετικά με την επισκευή και τη συντήρηση

Οι διαδικασίες δοκιμής και οι απαιτήσεις που ισχύουν για τις πληροφορίες σχετικά με την επισκευή και τη συντήρηση, όπως αναφέρονται στο παράρτημα II (Γ14) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα XV του παρόντος κανονισμού.

Άρθρο 20

Απαιτήσεις που ισχύουν για τα στρίποδα

Οι διαδικασίες δοκιμής και οι απαιτήσεις που ισχύουν για τα στρίποδα, όπως αναφέρονται στο παράρτημα II (Γ15) του κανονισμού (ΕΕ) αριθ. 168/2013, διενεργούνται και επαληθεύονται σύμφωνα με το παράρτημα XVI του παρόντος κανονισμού.







ΚΕΦΑΛΑΙΟ ΙΙΙ

ΥΠΟΧΡΕΩΣΕΙΣ ΚΑΙ ΑΠΑΙΤΗΣΕΙΣ ΠΟΥ ΑΦΟΡΟΥΝ ΤΙΣ ΤΕΧΝΙΚΕΣ ΥΠΗΡΕΣΙΕΣ

Άρθρο 21

Πρότυπα επίδοσης και αξιολόγηση τεχνικών υπηρεσιών

Οι τεχνικές υπηρεσίες πρέπει να συμμορφώνονται με τα πρότυπα επίδοσης και τη διαδικασία αξιολόγησής τους, όπως αναφέρονται στο παράρτημα II (Γ16) του κανονισμού (ΕΕ) αριθ. 168/2013, τα οποία επαληθεύονται σύμφωνα με το παράρτημα XVII του παρόντος κανονισμού.

Άρθρο 22

Δυνατότητα αυτόματων ελέγχων

Σε ό,τι αφορά τους αυτόματους ελέγχους των εσωτερικών τεχνικών υπηρεσιών που αναφέρονται στο άρθρο 64 παράγραφος 1 του κανονισμού (ΕΕ) αριθ. 168/2013, οι έλεγχοι αυτοί διενεργούνται μόνο εφόσον επιτρέπονται από το παράρτημα III του παρόντος κανονισμού.







ΚΕΦΑΛΑΙΟ IV

ΥΠΟΧΡΕΩΣΕΙΣ ΤΩΝ ΚΡΑΤΩΝ ΜΕΛΩΝ

Άρθρο 23

Έγκριση τύπου των οχημάτων, των συστημάτων, των μηχανικών μερών και των χωριστών τεχνικών μονάδων

Σύμφωνα με τα άρθρα 18, 25 και 33 του κανονισμού (ΕΕ) αριθ. 168/2013 και με εφαρμογή από τις ημερομηνίες που προβλέπονται στο παράρτημα IV του κανονισμού (ΕΕ) αριθ. 168/2013, οι εθνικές αρχές, σε ό,τι αφορά τα νέα οχήματα που δεν συμμορφώνονται με τον κανονισμό (ΕΕ) αριθ. 168/2013 και τον παρόντα κανονισμό, θεωρούν ότι τα πιστοποιητικά συμμόρφωσης δεν είναι πλέον έγκυρα για τους σκοπούς του άρθρου 43 παράγραφος 1 του κανονισμού (ΕΕ) αριθ. 168/2013 και για λόγους που συνδέονται με τις εκπομπές, την κατανάλωση καυσίμων ή ενέργειας ή τις ισχύουσες απαιτήσεις λειτουργικής ασφάλειας ή κατασκευής οχήματος, απαγορεύουν τη διάθεση στην αγορά, την ταξινόμηση ή τη θέση σε κυκλοφορία των συγκεκριμένων οχημάτων.







ΚΕΦΑΛΑΙΟ V

ΤΕΛΙΚΕΣ ΔΙΑΤΑΞΕΙΣ

Άρθρο 24

Έναρξη ισχύος

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Ιανουαρίου 2016.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.









ΚΑΤΑΛΟΓΟΣ ΠΑΡΑΡΤΗΜΑΤΩΝ







Αριθμός παραρτήματος Τίτλος παραρτήματος Γ1 Απαιτήσεις κατασκευής οχήματος και γενικές απαιτήσεις έγκρισης τύπου I Κατάλογος κανονισμών ΟΕΕ/ΗΕ που ισχύουν σε υποχρεωτική βάση II Απαιτήσεις που ισχύουν σχετικά με τα μέτρα για την πρόληψη παρεμβάσεων παραποίησης του συστήματος μετάδοσης του οχήματος (μέτρα κατά των παρεμβάσεων παραποίησης του οχήματος) III Απαιτήσεις που ισχύουν σχετικά με τις ρυθμίσεις για τις διαδικασίες έγκρισης τύπου IV Απαιτήσεις που ισχύουν για τη συμμόρφωση της παραγωγής V Απαιτήσεις που ισχύουν για τις διατάξεις ζεύξης και τα εξαρτήματα στερέωσης VI Απαιτήσεις που ισχύουν για τις συσκευές προστασίας από μη εγκεκριμένη χρήση VII Απαιτήσεις που ισχύουν για την ηλεκτρομαγνητική συμβατότητα (ΗΜΣ) VIII Απαιτήσεις που ισχύουν για τις εξωτερικές προεξοχές IX Απαιτήσεις που ισχύουν για την αποθήκευση καυσίμων X Απαιτήσεις που ισχύουν για τις εξέδρες φόρτωσης XI Απαιτήσεις που ισχύουν για τις μάζες και τις διαστάσεις XII Απαιτήσεις που ισχύουν για τις λειτουργίες του διαγνωστικού συστήματος οχήματος (OBD) XIII Απαιτήσεις που ισχύουν για τις χειρολαβές και τα υποπόδια των επιβατών XIV Απαιτήσεις που ισχύουν για τη θέση της πινακίδας κυκλοφορίας XV Απαιτήσεις που ισχύουν για την πρόσβαση σε πληροφορίες σχετικά με την επισκευή και τη συντήρηση XVI Απαιτήσεις που ισχύουν για τα στρίποδα Γ2 Απαιτήσεις τεχνικών υπηρεσιών XVII Πρότυπα επίδοσης και αξιολόγηση τεχνικών υπηρεσιών

▼M1









ΠΑΡΑΡΤΗΜΑ I

Κατάλογος κανονισμών ΟΕΕ/ΗΕ που ισχύουν σε υποχρεωτική βάση







Αρ. κανονισμού ΟΕΕ/ΗΕ Αντικείμενο Σειρά τροποποιήσεων Παραπομπή ΕΕ Δυνατότητα εφαρμογής 10 Ηλεκτρομαγνητική συμβατότητα (ΗΜΣ) Συμπλήρωμα 1 στη σειρά τροποποιήσεων 04 ΕΕ L 254 της 20.9.2012, σ. 1 L1e, L2e, L3e, L4e, L5e, L6e και L7e 62 Προστασία από μη εξουσιοδοτημένη χρήση Συμπλήρωμα 2 στη σειρά τροποποιήσεων 00 ΕΕ L 89 της 27.3.2013, σ. 37. L1e, L2e, L3e, L4e, L5e, L6e και L7e

Επεξηγηματική σημείωση: Το γεγονός ότι ένα κατασκευαστικό στοιχείο περιλαμβάνεται σε αυτόν τον κατάλογο δεν καθιστά υποχρεωτική την τοποθέτησή του. Ωστόσο, για ορισμένα κατασκευαστικά στοιχεία οι απαιτήσεις υποχρεωτικής εγκατάστασης προβλέπονται σε άλλα παραρτήματα του παρόντος κανονισμού.·

▼B









ΠΑΡΑΡΤΗΜΑ ΙΙ

Απαιτήσεις που ισχύουν σχετικά με τα μέτρα για την πρόληψη παρεμβάσεων παραποίησης του συστήματος μετάδοσης του οχήματος (μέτρα κατά των παρεμβάσεων παραποίησης του οχήματος)

1. Σκοπός και πεδίο εφαρμογής

1.1. Τα μέτρα για την πρόληψη παρεμβάσεων παραποίησης του συστήματος μετάδοσης του οχήματος (μέτρα κατά των παρεμβάσεων παραποίησης του οχήματος) έχουν ως στόχο να αποθαρρύνουν την πραγματοποίηση αλλαγών στο σύστημα μετάδοσης κίνησης του οχήματος, οι οποίες έχουν αρνητικές επιπτώσεις στη λειτουργική ασφάλεια και/ή στο περιβάλλον.

1.2. Τα μέτρα περιλαμβάνουν ειδικές απαιτήσεις για τις σημάνσεις του οχήματος αναφορικά με τη μέγιστη ισχύ, τη μέγιστη σχεδιαστική ταχύτητα του οχήματος και την ηχοστάθμη εν στάσει στην υποχρεωτική πινακίδα που αναφέρεται στο άρθρο 39 παράγραφος 1 του κανονισμού (ΕΕ) αριθ. 168/2013. Η ειδική σήμανση γνήσιων και μη γνήσιων μηχανικών μερών, χωριστών τεχνικών μονάδων, μερών και εξαρτημάτων που επηρεάζουν τις περιβαλλοντικές επιδόσεις, τις επιδόσεις προωθητικής μονάδας και τη λειτουργική ασφάλεια συμμορφώνονται με τα άρθρα 39 παράγραφος 2 και 39 παράγραφος 3 του κανονισμού (ΕΕ) αριθ. 168/2013 ώστε να είναι σε θέση οι εκτελεστικές αρχές να επαληθεύουν εάν τα μέρη και τα εξαρτήματα που τοποθετούνται σε ένα όχημα που κυκλοφορεί είναι κατάλληλα για το όχημα που έχει λάβει έγκριση τύπου.

1.3. Πεδίο εφαρμογής Όλα τα οχήματα της κατηγορίας L που αναφέρονται στο άρθρο 2 του κανονισμού (ΕΕ) αριθ. 168/2013, εξαιρουμένων των (υπο)κατηγοριών L3e-A3, L4e-A3 και L5e.

2. Γενικές απαιτήσεις

2.1. Ο κατασκευαστής μεριμνά ώστε η αρχή που χορηγεί την έγκριση και η τεχνική υπηρεσία να λαμβάνουν τις απαραίτητες πληροφορίες και, όπου χρειάζεται, να αποκτούν πρόσβαση στα οχήματα, στις διατάξεις πρόωσης, στα μηχανικά μέρη και στις χωριστές τεχνικές μονάδες που απαιτούνται για να είναι σε θέση να ελέγξουν κατά πόσον τηρούνται οι προδιαγραφές του παρόντος παραρτήματος.

2.2. Ο κατασκευαστής δηλώνει στην αίτηση για έγκριση τύπου ότι δεσμεύεται να μην διαθέσει στην αγορά εναλλάξιμα μηχανικά μέρη που θα μπορούσαν να καταστήσουν δυνατή την αύξηση των επιδόσεων προωθητικής μονάδας σύμφωνα με τη σχετική (υπο)κατηγορία. Εναλλαξιμότητα μη ταυτόσημων μερών μεταξύ οχημάτων που έχουν λάβει έγκριση τύπου.

2.3. Εναλλαξιμότητα μη ταυτόσημων μερών μεταξύ οχημάτων που έχουν λάβει έγκριση τύπου. 2.3.1. Η εναλλαξιμότητα των ακόλουθων μερών με μεμονωμένο ή συνδυασμένο τρόπο, δεν προκαλεί αύξηση των επιδόσεων προωθητικής μονάδας πέρα από τις τιμές που μετρώνται και αναφέρονται κατά την έγκριση τύπου. Ως εκ τούτου, σε οποιαδήποτε περίπτωση η μέγιστη σχεδιαστική ταχύτητα του οχήματος και/ή η μέγιστη συνεχής ονομαστική ισχύς και/ή η καθαρή ισχύς του κινητήρα της σχετικής κατηγορίας παραμένουν εντός των ορίων της συμμόρφωσης της παραγωγής που ορίζονται στο σημείο 4.1.4 του παραρτήματος IV: 2.3.1.1. για οχήματα που είναι εξοπλισμένα με δίχρονο κινητήρα: ►M1 κύλινδρο, έμβολο ◄ , εξαερωτήρας ή ψεκαστήρας/ψεκαστήρες καυσίμου, σωλήνας εισαγωγής, σύστημα εξάτμισης· 2.3.1.2. για οχήματα που είναι εξοπλισμένα με τετράχρονο κινητήρα: ►M1 κύλινδρο, έμβολο ◄ , εξαερωτήρας ή ψεκαστήρας/ψεκαστήρες καυσίμου, σωλήνας εισαγωγής, σύστημα εξάτμισης·

2.4. Σε καμία περίπτωση δεν επιτρέπεται υπέρβαση της εγκεκριμένης μέγιστης σχεδιαστικής ταχύτητας του οχήματος και/ή της μέγιστης συνεχούς ονομαστικής ισχύος και/ή της καθαρής ισχύος του κινητήρα της σχετικής (υπο)κατηγορίας, που ορίζονται στο παράρτημα I του κανονισμού (ΕΕ) αριθ. 168/2013. Ως εκ τούτου, σε κάθε περίπτωση οι επιδόσεις προωθητικής μονάδας του οχήματος παραμένουν εντός των ορίων της συμμόρφωσης της παραγωγής που ορίζονται στο σημείο 4.1.4 του παραρτήματος IV.

2.5. Στην περίπτωση χρήσης αλυσίδων ή οδοντωτών ιμάντων, ο αριθμός των δοντιών εμφανίζεται πάνω στους οδοντωτούς τροχούς.

2.6. Ο κατασκευαστής δηλώνει ότι τυχόν τροποποιήσεις των ακόλουθων χαρακτηριστικών, που διευκολύνονται από τον κατασκευαστή, δεν προκαλούν αύξηση των επιδόσεων προωθητικής μονάδας πέρα από τα όρια συμμόρφωσης της παραγωγής που ορίζονται στο σημείο 4.1.4 του παραρτήματος IV: παροχή σπινθήρα του συστήματος ανάφλεξης, αν υπάρχει, σύστημα τροφοδοσίας και παροχής καυσίμου, σύστημα εισαγωγής αέρα συμπεριλαμβανομένου του φίλτρου (ή των φίλτρων) αέρα (τροποποίηση ή αφαίρεση), διάταξη μπαταρίας πρόωσης ή ηλεκτρική ενέργεια προς τον ηλεκτροκινητήρα ή τους ηλεκτροκινητήρες, αν υπάρχουν, συγκρότημα μετάδοσης κίνησης και μονάδα ή μονάδες ελέγχου που διαχειρίζονται το σύστημα μετάδοσης κίνησης του οχήματος.

2.7. Εάν ο χρονισμός της ανάφλεξης είναι ρυθμιζόμενος, οι επιδόσεις προωθητικής μονάδας μετρώνται με την προπορεία της ανάφλεξης ρυθμισμένη εντός ενός ορίου ± 5° από την τιμή στην οποία επιτυγχάνεται η μέγιστη ισχύς του κινητήρα.

2.8. Ο κατασκευαστής μεριμνά ώστε το εγκεκριμένο όχημα να συμμορφώνεται με τις ακόλουθες διατάξεις σχετικά με την ασφάλεια του ηλεκτρονικού συστήματος που περιορίζει τις περιβαλλοντικές επιδόσεις και τις επιδόσεις προωθητικής μονάδας του οχήματος. 2.8.1. Για ένα όχημα εξοπλισμένο με μία ή περισσότερες ηλεκτρονικές διατάξεις που περιορίζουν τις επιδόσεις προωθητικής μονάδας, ο κατασκευαστής του οχήματος παρέχει στις αρχές που είναι αρμόδιες για τις δοκιμές δεδομένα και στοιχεία τα οποία αποδεικνύουν ότι η μετατροπή ή αποσύνδεση της διάταξης ή της καλωδίωσης δεν θα αυξήσει τις επιδόσεις. 2.8.2. Κάθε όχημα που εξοπλίζεται με σύστημα ηλεκτρονικού ελέγχου περιλαμβάνει μέσα αποτροπής τροποποιήσεων, πέραν εκείνων που επιτρέπει ο κατασκευαστής. Ο κατασκευαστής επιτρέπει μετατροπές που είναι αναγκαίες για τη διάγνωση, τη συντήρηση, τον έλεγχο, τον μεταγενέστερο εξοπλισμό ή την επισκευή του οχήματος. 2.8.3. Η παραποίηση τυχόν επαναπρογραμματιζόμενων κωδικών υπολογιστή ή παραμέτρων λειτουργίας είναι δύσκολη και το επίπεδο προστασίας είναι τουλάχιστον το ίδιο υψηλό με τις διατάξεις του ISO 15031-7:2001, με την προϋπόθεση ότι η ανταλλαγή των πληροφοριών διεξάγεται με ασφαλή τρόπο, με τη χρήση των πρωτοκόλλων επικοινωνίας και του τυποποιημένου διαγνωστικού συνδέσμου που περιγράφονται στο προσάρτημα 1 του παραρτήματος XII. 2.8.4. Για να αποφεύγονται αυξήσεις στις επιδόσεις προωθητικής μονάδας, η τροποποίηση των κωδικοποιημένων στον υπολογιστή παραμέτρων λειτουργίας του συστήματος πρόωσης είναι αδύνατη χωρίς τη χρήση ειδικών εργαλείων και διαδικασιών, π.χ. κασσιτεροκολλημένα ή εντός χυτής θήκης ηλεκτρονικά στοιχεία του υπολογιστή, σφραγισμένα ή κασσιτεροκολλημένα περιβλήματα υπολογιστή. 2.8.5. Τυχόν αφαιρέσιμες μικροπλακέτες μνήμης για τη βαθμονόμηση του συστήματος βρίσκονται εντός χυτής θήκης, είναι εγκιβωτισμένες σε σφραγισμένο περιέκτη ή προστατεύονται με ηλεκτρονικούς αλγόριθμους, και η τροποποίησή τους δεν είναι δυνατή χωρίς τη χρήση ειδικών εργαλείων και διαδικασιών. 2.8.6. Οι κατασκευαστές που χρησιμοποιούν προγραμματιζόμενα συστήματα κωδικών υπολογιστή (π.χ. ηλεκτρικά απαλείψιμη προγραμματίσιμη μνήμη μόνο για ανάγνωση, EEPROM) αποτρέπουν τον επαναπρογραμματισμό χωρίς σχετική άδεια. Περιλαμβάνουν προηγμένες στρατηγικές προστασίας από παραποιήσεις και χαρακτηριστικά προστασίας από εγγραφή, που καθιστούν αναγκαία την ηλεκτρονική πρόσβαση σε έναν υπολογιστή εκτός οχήματος, τον οποίο διατηρεί ο κατασκευαστής και στον οποίο έχουν επίσης πρόσβαση ανεξάρτητοι φορείς χρησιμοποιώντας τις μεθόδους προστασίας που προβλέπονται στο παράρτημα XV. Μέθοδοι που παρέχουν επαρκές επίπεδο προστασίας από παραποιήσεις, όπως η πρόσβαση ασφαλείας με φύτρο (seed) και κλειδί σύμφωνα με το πρωτόκολλο Keyword 2000, εγκρίνονται από την αρμόδια αρχή έγκρισης. 2.8.7. Οι κωδικοί βλάβης του διαγνωστικού συστήματος οχήματος που είναι αποθηκευμένοι στις μονάδες ελέγχου του συστήματος μετάδοσης του οχήματος ή του κινητήρα δεν διαγράφονται σε περίπτωση αποσύνδεσης του ενσωματωμένου στο όχημα υπολογιστή από την παροχή ισχύος του οχήματος ή αποσύνδεσης ή βλάβης της μπαταρίας του οχήματος ή της γείωσης.

3. Πρόσθετες ειδικές απαιτήσεις για οχήματα των (υπο)κατηγοριών L1e, L2e και L6e

3.1. Το επιτρεπόμενο όριο ως προς τη μέγιστη ταχύτητα του οχήματος και/ή τον περιορισμό ισχύος για οχήματα των κατηγοριών L1e, L2e και L6e είναι ± 5 % της μέγιστης σχεδιαστικής ταχύτητας του οχήματος και/ή των κριτηρίων κατάταξης περί καθαρής και/ή συνεχούς ονομαστικής ισχύος που αναφέρονται στο παράρτημα I του κανονισμού (ΕΕ) αριθ. 168/2013.

3.2. Απαιτήσεις για οχήματα των κατηγοριών L1e, L2e και L6e που διαθέτουν κινητήρα καύσης 3.2.1. Σύστημα εισαγωγής 3.2.1.1. Κάθε σωλήνας εισαγωγής στερεώνεται με αυτοθραυόμενα βλήτρα ή με βλήτρα που αποσυναρμολογούνται μόνο με ειδικά εργαλεία. Στο εσωτερικό των σωλήνων χωροθετείται μικρή διατομή, η οποία σημειώνεται στο εξωτερικό· στο σημείο αυτό το τοίχωμα πρέπει να έχει πάχος μικρότερο των 4 mm, ή μικρότερο των 5 mm στην περίπτωση χρήσης εύκαμπτου υλικού όπως το καουτσούκ. 3.2.1.2. Κάθε παρέμβαση στους σωλήνες που αποσκοπεί στη μετατροπή της μικρής διατομής έχει ως αποτέλεσμα την καταστροφή των σωλήνων ή την πλήρη και μόνιμη δυσλειτουργία του κινητήρα μέχρις επαναφοράς του στην αρχική κατάσταση. ▼M1 3.2.1.3. Οι σωλήνες φέρουν ευανάγνωστη σήμανση με ένδειξη της (υπο)κατηγορίας του οχήματος όπως ορίζεται στα άρθρα 2 και 4 του κανονισμού (ΕΕ) αριθ. 168/2013 και στο παράρτημα I του ίδιου κανονισμού. ▼B 3.2.2. Κινητήρας 3.2.2.1. Εφόσον πρόκειται για κινητήρα που διαθέτει ένα ή περισσότερα επίκλειστρα με δονούμενη γλωττίδα, το επίκλειστρο στερεώνεται με αυτοθραυόμενα βλήτρα, τα οποία εμποδίζουν την επαναχρησιμοποίηση του τεμαχίου στήριξης ή μπορούν να αποσυναρμολογηθούν μόνον με ειδικά εργαλεία. 3.2.2.2. Το πάχος του παρεμβύσματος της κυλινδροκεφαλής (φλάντζα καπακιού), εφόσον υπάρχει, δεν υπερβαίνει μετά τη συναρμολόγηση τα 1,3 mm. 3.2.2.3. Έμβολο για δίχρονους κινητήρες. Το έμβολο, όταν βρίσκεται στη θέση του άνω νεκρού σημείου, δεν καλύπτει το στόμιο εισαγωγής. Η προδιαγραφή αυτή δεν ισχύει για τα μέρη του διαύλου μεταφοράς/σάρωσης που συμπίπτουν με το στόμιο εισαγωγής στα οχήματα ο κινητήρας των οποίων διαθέτει σύστημα εισαγωγής με επίκλειστρο με δονούμενη γλωττίδα. 3.2.2.4. Στους δίχρονους κινητήρες, η περιστροφή του εμβόλου κατά 180° δεν αυξάνει τις επιδόσεις του κινητήρα. ▼M1 3.2.2.5. Στους δίχρονους κινητήρες, το πάχος του δακτυλίου μεταξύ της βάσης του κυλίνδρου και του στροφαλοθαλάμου, εφόσον υπάρχει, δεν πρέπει να υπερβαίνει τα 0,5 mm, μετά τη συναρμολόγηση. ▼B 3.2.3. Σύστημα εξάτμισης 3.2.3.1. Δεν επιτρέπεται κανένα τεχνητό εμπόδιο στο σύστημα εξάτμισης. Οι οδηγοί βαλβίδων ενός τετράχρονου κινητήρα δεν πρέπει να θεωρούνται, υπό την έννοια αυτή, τεχνητά εμπόδια. 3.2.3.2. Η αφαίρεση του σωλήνα του φίλτρου αντήχησης, αν υπάρχει, δεν προκαλεί αύξηση των επιδόσεων προωθητικής μονάδας. 3.2.3.3. Το μέρος ή τα μέρη του συστήματος εξάτμισης που βρίσκονται εντός του σιγαστήρα ή των σιγαστήρων, οι οποίοι καθορίζουν το πραγματικό μήκος του σωλήνα εξάτμισης, στερεώνονται στον σιγαστήρα/στους σιγαστήρες ή στο δοχείο/στα δοχεία εκτόνωσης με τρόπο ώστε να μη μπορούν να αφαιρεθούν.

▼M1

3.3. Συνεχώς μεταβαλλόμενη μετάδοση (CVT) 3.3.1. Τα καλύμματα του συστήματος μετάδοσης CVT, αν υπάρχουν, στερεώνονται με τουλάχιστον 2 αυτοθραυόμενα βλήτρα ή μπορούν να αποσυναρμολογηθούν μόνον με ειδικά εργαλεία. 3.3.2. Ο μηχανισμός του συστήματος CVT που αποσκοπεί στον περιορισμό της σχέσης μετάδοσης μέσω του περιορισμού της πραγματικής απόστασης μεταξύ δύο δίσκων, είναι πλήρως ενσωματωμένος στον έναν ή και στους δύο δίσκους με τρόπο ώστε να είναι αδύνατο να τροποποιηθεί η πραγματική απόσταση πέρα από ένα όριο που θα προκαλούσε αύξηση της μέγιστης ταχύτητας του οχήματος κατά περισσότερο από 10 % της συγκεκριμένης μέγιστης επιτρεπόμενης ταχύτητας του οχήματος χωρίς να καταστραφεί το σύστημα των δίσκων. Αν ο κατασκευαστής χρησιμοποιεί εναλλάξιμους δακτυλίους-αποστάτες στο σύστημα CVT για προσαρμογή της μέγιστης ταχύτητας του οχήματος, η πλήρης αφαίρεση αυτών των δακτυλίων δεν προκαλεί αύξηση της μέγιστης ταχύτητας του οχήματος κατά περισσότερο από 10 %.

▼M1

4. Πρόσθετες ειδικές απαιτήσεις για οχήματα των (υπο)κατηγοριών L3e-A1 και L4e-A1

4.1. Τα οχήματα της υποκατηγορίας L3e-A1 και L4e-A1 συμμορφώνονται με τις απαιτήσεις είτε των σημείων 4.2. έως 4.2.3., είτε των σημείων 4.3., 4.3.1. και 4.3.2., είτε των σημείων 4.4., 4.4.1. και 4.4.2., καθώς και με τα σημεία 4.5., 4.6. και 4.7. Επιπροσθέτως, συμμορφώνονται με τις απαιτήσεις των σημείων 3.2.2.1., 3.2.2.3., 3.2.2.4., 3.2.2.5., 3.2.3.1. και 3.2.3.3.

4.2. Ένα χιτώνιο που είναι αδύνατο να αποσυναρμολογηθεί τοποθετείται στον αγωγό εισαγωγής. Εάν το χιτώνιο αυτό έχει τοποθετηθεί στο σωλήνα εισαγωγής, τότε ο σωλήνας εισαγωγής στερεώνεται πάνω στο σώμα του κινητήρα με αυτοθραυόμενα βλήτρα ή με βλήτρα που αποσυναρμολογούνται μόνο με ειδικά εργαλεία. 4.2.1. Το χιτώνιο έχει ελάχιστη σκληρότητα 60 HRC. Στο επίπεδο της μικρής διατομής έχει πάχος μικρότερο των 4 mm. 4.2.2. Κάθε παρέμβαση στο χιτώνιο που αποσκοπεί στην αφαίρεσή του ή στη μετατροπή του έχει ως αποτέλεσμα την καταστροφή του χιτωνίου και του τεμαχίου στήριξής του ή την πλήρη και μόνιμη δυσλειτουργία του κινητήρα μέχρις επαναφοράς του στην αρχική κατάσταση. 4.2.3. Ευανάγνωστη σήμανση με ένδειξη της (υπο)κατηγορίας του οχήματος όπως ορίζεται στα άρθρα 2 και 4 και στο παράρτημα I του κανονισμού (ΕΕ) αριθ. 168/2013 τοποθετείται στην επιφάνεια του χιτωνίου ή όχι μακριά από αυτήν. ▼M1 —————

▼M1

4.3. Κάθε σωλήνας εισαγωγής στερεώνεται με αυτοθραυόμενα βλήτρα ή με βλήτρα που αποσυναρμολογούνται μόνο με ειδικά εργαλεία. Στο εσωτερικό των σωλήνων χωροθετείται μικρή διατομή, η οποία σημειώνεται στο εξωτερικό· στο σημείο αυτό το τοίχωμα έχει πάχος μικρότερο των 4 mm, ή μικρότερο των 5 mm στην περίπτωση χρήσης εύκαμπτου υλικού όπως το καουτσούκ. 4.3.1. Κάθε παρέμβαση στους σωλήνες που αποσκοπεί στη μετατροπή της μικρής διατομής έχει ως αποτέλεσμα την καταστροφή των σωλήνων ή την πλήρη και μόνιμη δυσλειτουργία του κινητήρα μέχρις επαναφοράς του στην αρχική κατάσταση. 4.3.2. Οι σωλήνες φέρουν ευανάγνωστη σήμανση με ένδειξη της (υπο)κατηγορίας του οχήματος όπως ορίζεται στα άρθρα 2 και 4 του κανονισμού (ΕΕ) αριθ. 168/2013 και στο παράρτημα I του ίδιου κανονισμού.

4.4. Το τμήμα του αγωγού εισαγωγής που βρίσκεται στην κυλινδροκεφαλή έχει μικρή διατομή. Σε όλη τη δίοδο εισαγωγής δεν υπάρχει πιο μικρή διατομή (εκτός από τη διατομή των εδρών των βαλβίδων). 4.4.1. Κάθε παρέμβαση στον αγωγό που αποσκοπεί στην τροποποίηση της μικρής διατομής έχει ως αποτέλεσμα την καταστροφή του αγωγού ή την πλήρη και μόνιμη δυσλειτουργία του κινητήρα μέχρις επαναφοράς του στην αρχική κατάσταση. 4.4.2. Η κυλινδροκεφαλή φέρει ευανάγνωστη σήμανση με ένδειξη της κατηγορίας του οχήματος όπως ορίζεται στα άρθρα 2 και 4 και στο παράρτημα I του κανονισμού (ΕΕ) αριθ. 168/2013.

4.5. Η διάμετρος των σημείων μικρής διατομής που αναφέρονται στο σημείο 4.2 μπορεί να είναι διαφορετική ανάλογα με την (υπο)κατηγορία του οχήματος.

4.6. Ο κατασκευαστής παρέχει τη διάμετρο ή τις διαμέτρους του σημείου ή των σημείων μικρής διατομής και αποδεικνύει στις αρμόδιες αρχές έγκρισης και στην τεχνική υπηρεσία ότι αυτό το σημείο μικρής διατομής είναι το πλέον κρίσιμο για τη διέλευση των αερίων και ότι δεν υφίσταται καμία άλλη διατομή η οποία, αν τροποποιηθεί, μπορεί να αυξήσει τις επιδόσεις προωθητικής μονάδας.

4.7. Το πάχος του παρεμβύσματος της κυλινδροκεφαλής (φλάντζα καπακιού) δεν υπερβαίνει μετά τη συναρμολόγηση τα 1,6 mm.

▼B

5. Πρόσθετες ειδικές απαιτήσεις για άλλες (υπο)κατηγορίες οχημάτων που εμπίπτουν στο πεδίο εφαρμογής του σημείου 1.3

▼M1

5.1. Οποιαδήποτε παραλλαγή ή έκδοση στο πλαίσιο του ίδιου τύπου οχήματος υποκατηγορίας L3e-A2 ή υποκατηγορίας L4e-A2 που συμμορφώνεται με τις απαιτήσεις μετατροπής όπως καθορίζονται στο σημείο 4 του παραρτήματος III δεν προκύπτει από τύπο, παραλλαγή ή έκδοση L3e-A3 ή L4e-A3, με μέγιστη καθαρή ισχύ κινητήρα και/ή μέγιστη συνεχή ονομαστική ισχύ διπλάσια των τιμών που καθορίζονται στην κατάταξη των υποκατηγοριών L3e-A2 ή L4e-A2 στο παράρτημα I του κανονισμού (ΕΕ) αριθ. 168/2013 (π.χ. 70 kW έως 35 kW ή μικρότερη, 50 kW έως 35 kW ή μικρότερη).

▼B

5.2. Ο κατασκευαστής δηλώνει ότι τυχόν τροποποιήσεις και εναλλαξιμότητα των χαρακτηριστικών και των μηχανικών μερών που παρατίθενται κατωτέρω δεν οδηγεί σε: — για οχήματα των υποκατηγοριών L3e-A2 και L4e-A2, υπέρβαση του διπλάσιου της καθαρής ισχύος του κινητήρα ή της μέγιστης συνεχούς ονομαστικής ισχύος· ή — για οχήματα της κατηγορίας L7e, υπέρβαση των εγκεκριμένων επιδόσεων προωθητικής μονάδας· 5.2.1. παροχή σπινθήρα του συστήματος ανάφλεξης, αν υπάρχει· ▼M1 5.2.2. σύστημα τροφοδοσίας και παροχής καυσίμου· ▼M1 5.2.3. σύστημα εισαγωγής αέρα συμπεριλαμβανομένων των φίλτρων αέρα (τροποποίηση ή αφαίρεση)· 5.2.4. συγκρότημα μετάδοσης κίνησης· 5.2.5. μονάδα ή μονάδες ελέγχου που διαχειρίζονται τις επιδόσεις προωθητικής μονάδας του συστήματος μετάδοσης κίνησης· 5.2.6. αφαίρεση οποιουδήποτε στοιχείου (μηχανικό, ηλεκτρικό, δομικό κ.λπ.) που περιορίζει τον αριθμό στροφών του κινητήρα οδηγώντας σε οποιαδήποτε μεταβολή των επιδόσεων προωθητικής μονάδας που έχουν εγκριθεί σύμφωνα με το παράρτημα II μέρος A του κανονισμού (ΕΕ) αριθ. 168/2013· ▼M1 —————

▼M1

6. Πρόσθετες απαιτήσεις για τις (υπο)κατηγορίες L1e, L2e, L3e-A1, L4e-A1 και L6e

6.1. Τα εξαρτήματα, ο εξοπλισμός και τα μηχανικά μέρη που απαριθμούνται στη συνέχεια φέρουν μόνιμη και ανεξίτηλη σήμανση με κωδικό αριθμό ή κωδικούς αριθμούς και σύμβολα που τους έχουν αποδοθεί για την αναγνώρισή τους είτε από τον κατασκευαστή του οχήματος, είτε από τον κατασκευαστή των εν λόγω εξαρτημάτων, του εν λόγω εξοπλισμού ή των εν λόγω μηχανικών μερών (αντικατάστασης). Η εν λόγω σήμανση μπορεί να έχει τη μορφή ετικέτας υπό τον όρο ότι η ετικέτα παραμένει ευανάγνωστη υπό κανονικές συνθήκες χρήσης και ότι δεν μπορεί να αποσπασθεί χωρίς να καταστραφεί.

6.2. Η σήμανση που αναφέρεται στο σημείο 6.1 είναι καταρχήν ορατή χωρίς να αποσυναρμολογηθεί (-ούν) το εν λόγω εξάρτημα ή τα εν λόγω εξαρτήματα του οχήματος. Αν το αμάξωμα ή άλλα εξαρτήματα του οχήματος κρύβουν μια σήμανση, ο κατασκευαστής του οχήματος ενημερώνει τις αρμόδιες αρχές για το σημείο τοποθέτησής της και κάθε άλλη ένδειξη για το άνοιγμα ή την αποσυναρμολόγηση των συγκεκριμένων εξαρτημάτων του αμαξώματος.

6.3. Οι χαρακτήρες, τα ψηφία ή τα σύμβολα έχουν τουλάχιστον 2,5 mm ύψος και είναι ευανάγνωστα.

6.4. Τα εξαρτήματα, ο εξοπλισμός και τα μηχανικά μέρη που αναφέρονται στο σημείο 6.1 είναι τα εξής για όλες τις (υπο)κατηγορίες:

6.4.1. κάθε ηλεκτρική/ηλεκτρονική διάταξη που έχει σκοπό τη διαχείριση του κινητήρα καύσης ή του ηλεκτρικού κινητήρα πρόωσης (μονάδα ηλεκτρονικού ελέγχου ανάφλεξης, ψεκαστήρες, θερμοκρασία αέρα εισαγωγής κ.λπ.),

6.4.2. εξαεριωτής ή ισοδύναμη διάταξη,

6.4.3. καταλυτικός μετατροπέας(-είς) (μόνον εφόσον δεν ενσωματώνεται στον σιγαστήρα),

6.4.4. στροφαλοθάλαμος,

6.4.5. κύλινδρος,

6.4.6. κυλινδροκεφαλή,

6.4.7. σωλήνας(ες) εξάτμισης (εφόσον είναι χωριστός από τον σιγαστήρα),

6.4.8. σωλήνας εισαγωγής (εφόσον δεν αποτελεί ένα και μόνο εξάρτημα με τον εξαεριωτή ή τον κύλινδρο ή τον στροφαλοθάλαμο),

6.4.9. σιγαστήρας εισαγωγής (φίλτρο αέρα),

6.4.10. μικρή διατομή (χιτώνιο ή άλλο),

6.4.11. διάταξη μείωσης του θορύβου (σιγαστήρας(ες)),

6.4.12. όργανο που λαμβάνει τη μετάδοση της κίνησης (οδοντωτός τροχός ή πίσω τροχαλία),

6.4.13. όργανο που δίδει τη μετάδοση της κίνησης (οδοντωτός τροχός ή εμπρόσθια τροχαλία),

6.5. Επίσης, όσον αφορά τις κατηγορίες L1e, L2e και L6e, στα εξαρτήματα, στον εξοπλισμό και στα μηχανικά μέρη που ακολουθούν τοποθετούνται οι σημάνσεις σύμφωνα με το σημείο 6.1.:

6.5.1. συνεχώς μεταβαλλόμενη μετάδοση (CVT),

6.5.2. σύστημα ελέγχου μετάδοσης.

▼B









ΠΑΡΑΡΤΗΜΑ ΙΙΙ

Απαιτήσεις που ισχύουν σχετικά με τις ρυθμίσεις για τις διαδικασίες έγκρισης τύπου

1. Διαδικασία έγκρισης τύπου

1.1. Όταν λαμβάνει μια αίτηση για έγκριση τύπου οχήματος, η αρχή έγκρισης:

1.1.1. επαληθεύει ότι όλα τα πιστοποιητικά έγκρισης τύπου ΕΕ που εκδίδονται βάσει των κανονιστικών πράξεων που ισχύουν για την έγκριση τύπου οχήματος καλύπτουν τον τύπο οχήματος και αντιστοιχούν στις προβλεπόμενες προδιαγραφές·

1.1.2. με βάση την τεκμηρίωση, βεβαιώνεται ότι οι προδιαγραφές και τα στοιχεία που περιλαμβάνονται στο δελτίο πληροφοριών του οχήματος περιλαμβάνονται επίσης στα πακέτα πληροφοριών και στα πιστοποιητικά έγκρισης τύπου ΕΕ που έχουν χορηγηθεί με βάση τις σχετικές κανονιστικές πράξεις·

1.1.3. όταν ο αριθμός ενός στοιχείου του δελτίου πληροφοριών δεν περιλαμβάνεται στο πακέτο πληροφοριών οποιασδήποτε κανονιστικής πράξης, επιβεβαιώνει ότι το αντίστοιχο μέρος ή χαρακτηριστικό είναι σύμφωνο προς τα στοιχεία του φακέλου πληροφοριών·

1.1.4. σε επιλεγμένο δείγμα οχημάτων του προς έγκριση τύπου διεξάγει ή φροντίζει να διεξαχθούν επιθεωρήσεις εξαρτημάτων και συστημάτων του οχήματος ώστε να επαληθεύσει ότι το όχημα ή τα οχήματα είναι κατασκευασμένα σύμφωνα με τα στοιχεία που περιλαμβάνονται στο επικυρωμένο πακέτο πληροφοριών όσον αφορά τα σχετικά πιστοποιητικά έγκρισης τύπου ΕΕ·

1.1.5. διεξάγει ή φροντίζει να διεξαχθούν σχετικοί έλεγχοι εγκατάστασης που αφορούν χωριστές τεχνικές μονάδες, κατά περίπτωση·

1.1.6. διεξάγει ή φροντίζει να διεξαχθούν οι απαιτούμενοι έλεγχοι όσον αφορά την παρουσία των συσκευών που προβλέπονται στο παράρτημα II του κανονισμού (ΕΕ) αριθ. 168/2013·

1.1.7. διεξάγει ή φροντίζει να διεξαχθούν οι απαιτούμενοι έλεγχοι ώστε να εξασφαλιστεί η τήρηση των απαιτήσεων αναφορικά με τα συστήματα αέριου καυσίμου, κατά περίπτωση.

2. Συνδυασμός των τεχνικών προδιαγραφών

2.1. Ο αριθμός των ελεγχόμενων οχημάτων πρέπει να είναι επαρκής ώστε να επιτρέπει τον σωστό έλεγχο των διαφόρων συνδυασμών που πρόκειται να λάβουν έγκριση τύπου, σύμφωνα με τα ακόλουθα κριτήρια:

2.1.1. τύπος οχήματος, παραλλαγές και εκδόσεις·

2.1.2. οικογένεια οχημάτων και πρόωσης·

2.1.3. σύστημα μετάδοσης·

2.1.4. τύπος αμαξώματος·

2.1.5. αριθμός θυρών·

2.1.6. αριθμός θέσεων καθημένων.

3. Ειδικές διατάξεις

3.1. Στην περίπτωση που δεν υπάρχουν πιστοποιητικά έγκρισης για καμία από τις σχετικές κανονιστικές πράξεις, η αρχή έγκρισης:

3.1.1. φροντίζει για τη διεξαγωγή των απαραίτητων δοκιμών και ελέγχων όπως απαιτεί καθεμία από τις σχετικές κανονιστικές πράξεις·

3.1.2. επαληθεύει ότι το όχημα συμμορφώνεται με τα στοιχεία του φακέλου πληροφοριών του οχήματος και ότι τηρεί τις τεχνικές απαιτήσεις καθεμίας από τις σχετικές κανονιστικές πράξεις·

3.1.3. διεξάγει ή φροντίζει να διεξαχθούν σχετικοί έλεγχοι εγκατάστασης που αφορούν χωριστές τεχνικές μονάδες, κατά περίπτωση·

3.1.4. διεξάγει ή φροντίζει να διεξαχθούν οι απαιτούμενοι έλεγχοι όσον αφορά την παρουσία των συσκευών που προβλέπονται στο παράρτημα II του κανονισμού (ΕΕ) αριθ. 168/2013, κατά περίπτωση·

3.1.5. διεξάγει ή φροντίζει να διεξαχθούν οι απαιτούμενοι έλεγχοι ώστε να εξασφαλιστεί η τήρηση των απαιτήσεων αναφορικά με τα συστήματα αέριου καυσίμου, κατά περίπτωση.

4. Διατάξεις αναφορικά με τη μετατροπή μοτοσικλετών των υποκατηγοριών (L3e/L4e)-A2 και (L3e/L4e)-A3

4.1. Γενικά

Οι διατάξεις αναφορικά με τη μετατροπή ισχύουν μόνο για μοτοσικλέτες των υποκατηγοριών (L3e/L4e)-A2 και (L3e/L4e)-A3 με και χωρίς καλάθι (side car) και αντιστρόφως.

4.2. Η μετατροπή που προσδιορίζεται για μοτοσικλέτες της υποκατηγορίας (L3e/L4e)-A2 σε μοτοσικλέτες της υποκατηγορίας (L3e/L4e)-A3 και αντιστρόφως επιτρέπεται υπό τις ακόλουθες ελεγχόμενες συνθήκες: 4.2.1. Έγκριση τύπου Ο κατασκευαστής διεξάγει ξεχωριστά δοκιμές έγκρισης τύπου για μοτοσικλέτες (L3e/L4e)-A2 και (L3e/L4e)-A3 και αποδεικνύει στην τεχνική υπηρεσία, προς ικανοποίηση της αντίστοιχης αρχής έγκρισης, τη συμμόρφωση της μοτοσικλέτας L3e με τις διατάξεις του σημείου 4 και εκδίδει ξεχωριστές εκθέσεις για τις ακόλουθες απαιτήσεις: 4.2.2. Απαιτήσεις για τις περιβαλλοντικές επιδόσεις και τις επιδόσεις προωθητικής μονάδας που ορίζονται στο κεφάλαιο III του κανονισμού (ΕΕ) αριθ. 168/2013, καθώς και δοκιμές που αναφέρονται στα παραρτήματα II, V, VI και VII του κανονισμού (ΕΕ) αριθ. 168/2013: 4.2.2.1. οι τύποι περιβαλλοντικών δοκιμών I, II, V, VII, VIII και IX που αναφέρονται στο παράρτημα V του κανονισμού (ΕΕ) αριθ. 168/2013· 4.2.2.2. απαιτήσεις περί επιδόσεων προωθητικής μονάδας και οι σχετικές δοκιμές που αναφέρονται στο παράρτημα II(Α2) του κανονισμού (ΕΕ) αριθ. 168/2013· 4.2.2.3. οι ορισμοί των οικογενειών οχήματος/τύπου πρόωσης προσδιορίζονται ξεχωριστά και υποβάλλονται ξεχωριστές εκθέσεις για τις μοτοσικλέτες των υποκατηγοριών (L3e/L4e)-A2 και (L3e/L4e)-A3. 4.2.3. Απαιτήσεις λειτουργικής ασφάλειας: διενεργούνται δοκιμές και ικανοποιούνται οι αντίστοιχες απαιτήσεις σύμφωνα με τα σημεία (B2), (B4), (B14), (B17) και (B18) του παραρτήματος II του κανονισμού (ΕΕ) αριθ. 168/2013· 4.2.4. Διενεργούνται δοκιμές σχετικά με την κατασκευή του οχήματος και ικανοποιούνται οι αντίστοιχες απαιτήσεις σύμφωνα με τα σημεία (Γ1) και (Γ10) του παραρτήματος II του κανονισμού (ΕΕ) αριθ. 168/2013· στη διαμόρφωση (L3e/L4e)-A2. ▼M1 4.2.5. Όλες οι άλλες απαιτήσεις έγκρισης τύπου εκτός αυτών που αναφέρονται στα σημεία 4.2.2., 4.2.3 και 4.2.4. και ορίζονται στο παράρτημα II του κανονισμού (ΕΕ) αριθ. 168/2013 θεωρούνται κοινές και όμοιες μεταξύ των διαμορφώσεων μοτοσικλετών (L3e/L4e)-A2 και (L3e/L4e)-A3 και, επομένως, υποβάλλονται σε δοκιμή και συντάσσεται έκθεση μία μόνο φορά και για τις δύο διαμορφώσεις επιδόσεων. Επίσης, οι εκθέσεις δοκιμής για συστήματα, μηχανικά μέρη, χωριστές τεχνικές μονάδες και εξαρτήματα ή εξοπλισμό του οχήματος που εκπληρώνει τις ίδιες απαιτήσεις έγκρισης τύπου και στις δύο διαμορφώσεις γίνονται αποδεκτές για την έγκριση τύπου οποιασδήποτε από αυτές τις διαμορφώσεις. 4.2.6. Μία έγκριση τύπου πλήρους οχήματος (WVTA) εκδίδεται για μοτοσικλέτες διαμόρφωσης της κατηγορίας (L3e/L4e)-A2 με έναν μοναδικό αριθμό έγκρισης τύπου. 4.2.7. Μία έγκριση τύπου πλήρους οχήματος (WVTA) εκδίδεται για μοτοσικλέτες διαμόρφωσης της κατηγορίας (L3e/L4e)-A3 με έναν μοναδικό αριθμό έγκρισης τύπου. Και οι δύο αριθμοί έγκρισης τύπου που αναφέρονται στο σημείο 4.2.6. και στο παρόν σημείο επισημαίνονται με σφραγίδα στην υποχρεωτική πινακίδα σύμφωνα με το άρθρο 39 του κανονισμού (ΕΕ) αριθ. 168/2013 και με το παράρτημα V του κανονισμού (ΕΕ) αριθ. 901/2014. Για να διευκολύνεται η μετατροπή της υποκατηγορίας (L3e/L4e)-A2 στη μοτοσικλέτα διαμόρφωσης (L3e/L4e)-A3 και αντίστροφα, επισυνάπτεται στον φάκελο πληροφοριών πρότυπο της αντίστοιχης δήλωσης του κατασκευαστή σύμφωνα με το προσάρτημα 24 του μέρους Β του παραρτήματος I του κανονισμού (ΕΕ) αριθ. 901/2014. Επίσης, οι ειδικές καταχωρίσεις τόσο για τη διαμόρφωση L3e-A2 όσο και για τη διαμόρφωση L3e-A3 στο πιστοποιητικό συμμόρφωσης παρέχονται από τον κατασκευαστή οχήματος σύμφωνα με το πρότυπο που καθορίζεται στο παράρτημα IV του κανονισμού (ΕΕ) αριθ. 901/2014. ▼B 4.2.8. Αν κατά την έγκριση τύπου δεν είναι διαθέσιμες οι πλήρεις πληροφορίες σχετικά με τη μετατροπή, οι πλήρεις πληροφορίες μπορούν να υποβληθούν με μια επέκταση της έγκρισης τύπου πλήρους οχήματος (WVTA) ΕΕ. Αν λείπει μόνο ο αριθμός της άλλης έγκρισης τύπου πλήρους οχήματος (WVTA) ΕΕ, μπορεί να προστεθεί με μια αναθεώρηση της έγκρισης τύπου πλήρους οχήματος (WVTA) ΕΕ. 4.2.9. Ηλεκτρονικές πληροφορίες για μοτοσικλέτες (L3e/L4e)-A2 ή A3 Ο κατασκευαστής προγραμματίζει την αντίστοιχη υποκατηγορία μοτοσικλέτας «L3e-A2» ή «L3e-A3» στη μνήμη της μονάδας ηλεκτρονικού ελέγχου της μοτοσικλέτας κατά τη μετατροπή από διαμόρφωση (L3e/L4e)-A2 σε (L3e/L4e)-A3 ή αντιστρόφως. 4.2.9.1. Οι εν λόγω ηλεκτρονικές πληροφορίες είναι διαθέσιμες σε αναγνώσιμη μορφή κατόπιν αιτήματος μέσω κοινού εργαλείου σάρωσης σύμφωνα με τις διατάξεις που ορίζονται στο παράρτημα XII. 4.2.9.2. Οι εν λόγω ηλεκτρονικές πληροφορίες προστατεύονται έναντι παραποίησης σύμφωνα με το σημείο 2.8 του παραρτήματος II. 4.2.9.3. Κατόπιν αιτήματος του κατασκευαστή μοτοσικλετών, το όχημα μπορεί να εξαιρεθεί από την υποχρέωση συμμόρφωσης με τις απαιτήσεις των σημείων 4.2.9.1 και 4.2.9.2 έως την 1η Ιανουαρίου 2020, υπό την προϋπόθεση ότι θα προστεθεί ολοκληρωμένη τεχνική αιτιολόγηση στο φάκελο πληροφοριών. ▼M1 4.2.10. Το πιστοποιητικό συμμόρφωσης συμπληρώνεται σύμφωνα με τις απαιτήσεις που καθορίζονται στο σημείο 1.7. του παραρτήματος IV του κανονισμού (ΕΕ) αριθ. 901/2014. 4.2.11. Σε μοτοσικλέτες που μπορούν να μετατραπούν από τις υποκατηγορίες (L3e/L4e)-A2 σε (L3e/L4e)-A3 ή αντιστρόφως εκχωρείται μόνο ένας αριθμός ταυτοποίησης οχήματος (VIN) της διαμόρφωσης μοτοσικλέτας (L3e/L4e)-A2 και A3. Η υποχρεωτική πινακίδα που τοποθετείται στο όχημα περιέχει αυτόν τον αριθμό VIN και φέρει σαφή ένδειξη για τις τιμές ηχοστάθμης εν στάσει και στις δύο διαμορφώσεις, καθώς και για τη μέγιστη συνεχή ονομαστική ισχύ στη διαμόρφωση (L3e/L4e)-A2. ▼B

4.3. Μετατροπή Η μετατροπή μοτοσικλετών της υποκατηγορίας (L3e/L4e)-A2 σε (L3e/L4e)-A3 ή αντιστρόφως εκτελείται μόνο από τον κατασκευαστή της μοτοσικλέτας και ελέγχεται από αυτόν. 4.3.1. Ο κατασκευαστής εκδίδει μια δήλωση κατόπιν αιτήματος του ιδιοκτήτη του οχήματος η οποία φέρει τις απαραίτητες πληροφορίες για τη μετατροπή —οι πληροφορίες συνδέονται μέσω του VIN με το πιστοποιητικό συμμόρφωσης, σύμφωνα με το υπόδειγμα στο παράρτημα του πιστοποιητικού συμμόρφωσης που ορίζεται στο άρθρο 38 παράγραφος 2 του κανονισμού (ΕΕ) αριθ. 168/2013— και δηλώνει ότι, από τεχνικής απόψεως, η εγκεκριμένη μοτοσικλέτα L3e μπορεί να μετατραπεί στα επίπεδα επιδόσεων (L3e/L4e)-A2 ή (L3e/L4e)-A3. 4.3.2. Η εν λόγω δήλωση του κατασκευαστή περιλαμβάνει: τους αριθμούς της έγκρισης τύπου πλήρους οχήματος (WVTA) ΕΕ, τα τροποποιημένα δεδομένα (με αναφορά στους σχετικούς αριθμούς έγκρισηςτύπου στο πιστοποιητικό συμμόρφωσης), μια σύντομη περιγραφή των εξαρτημάτων ή του εξοπλισμού που θα υποστεί τροποποίηση, καθώς και το αναγνωριστικό του λογισμικού και τους αριθμούς επαλήθευσης βαθμονόμησης και για τις δύο διαμορφώσεις. Ένα δείγμα της συμπληρωμένης δήλωσης του κατασκευαστή περιλαμβάνεται στο φάκελο πληροφοριών.

4.4. Πρώτη ταξινόμηση Ένα κράτος μέλος δεν αρνείται την πρώτη ταξινόμηση και δεν απαιτεί πρόσθετες δοκιμές για τους σκοπούς της πρώτης ταξινόμησης μιας καινούργιας μοτοσικλέτας της κατηγορίας (L3e/L4e)-A2 ή (L3e/L4e)-A3 εάν η καινούργια μοτοσικλέτα (L3e/L4e)-A2 έχει μετατραπεί στο επίπεδο επιδόσεων (L3e/L4e)-A3 ή αντιστρόφως, υπό τις εξής προϋποθέσεις: 4.4.1. η ένδειξη του κοινού εργαλείου σάρωσης που αναφέρεται στο σημείο 4.2.9 υποδεικνύει την κατάλληλη διαμόρφωση (L3e/L4e)-A2 ή (L3e/L4e)-A3 και μια οπτική επιθεώρηση οδηγεί στο συμπέρασμα ότι όλα τα μέρη της μοτοσικλέτας που είναι απαραίτητα για τη μετατροπή έχουν μετατραπεί ή/και τοποθετηθεί. ▼M1 ————— ▼B

5. Διαδικασίες που πρέπει να ακολουθούνται κατά την έγκριση τύπου ΕΕ σε πολλαπλά στάδια

5.1. Γενικά

5.1.1. Η ικανοποιητική εκτέλεση της διαδικασίας έγκρισης τύπου ΕΕ σε πολλαπλά στάδια προϋποθέτει τη συντονισμένη δράση όλων των ενδιαφερόμενων κατασκευαστών. Για τον σκοπό αυτόν, πριν χορηγηθεί μια έγκριση τύπου για το πρώτο ή κάποιο μεταγενέστερο στάδιο, οι αρμόδιες για την έγκριση τύπου αρχές διασφαλίζουν ότι υφίστανται κατάλληλοι όροι μεταξύ των διαφόρων κατασκευαστών σε ό,τι αφορά την προσκόμιση και την ανταλλαγή εγγράφων και πληροφοριών ώστε το ολοκληρωμένο όχημα να εκπληρώσει τις τεχνικές απαιτήσεις όλων των διατάξεων που ορίζονται με τον κανονισμό (ΕΕ) αριθ. 168/2013. Τα δεδομένα αυτά περιλαμβάνουν λεπτομέρειες για τις εγκρίσεις τύπου των σχετικών συστημάτων, κατασκευαστικών στοιχείων ή χωριστών τεχνικών μονάδων και για τα στοιχεία που αποτελούν αναπόσπαστο μέρος του ημιτελούς οχήματος, τα οποία όμως δεν έχουν ακόμη εγκριθεί.

5.1.2. Οι εγκρίσεις τύπου κατά το σημείο 5 χορηγούνται με βάση το τρέχον στάδιο ολοκλήρωσης του τύπου οχήματος και συμπεριλαμβάνουν όλες τις εγκρίσεις που έχουν χορηγηθεί για τα προηγούμενα στάδια.

5.1.3. Κατά την έγκριση τύπου ΕΕ πολλαπλών σταδίων, κάθε κατασκευαστής είναι υπεύθυνος για την έγκριση και τη συμμόρφωση της παραγωγής όλων των συστημάτων, μηχανικών μερών ή χωριστών τεχνικών μονάδων που έχουν κατασκευαστεί ή προστεθεί από τον ίδιο στο προηγούμενο στάδιο. Δεν είναι υπεύθυνος για τα στοιχεία που εγκρίθηκαν σε προγενέστερο στάδιο, εκτός εάν τροποποιεί τα αντίστοιχα μέρη του οχήματος σε σημείο που να καθιστά άκυρη την προηγουμένως χορηγηθείσα έγκριση.

5.2. Διαδικασίες.

Η αρχή έγκρισης:

5.2.1. επαληθεύει ότι όλα τα πιστοποιητικά έγκρισης τύπου ΕΕ που εκδίδονται με βάση τις εφαρμοστέες κανονιστικές πράξεις για την έγκριση τύπου οχημάτων καλύπτουν τον τύπο οχήματος στην τρέχουσα φάση ολοκλήρωσης και αντιστοιχούν στις προβλεπόμενες προδιαγραφές·

5.2.2. επαληθεύει, σύμφωνα με το άρθρο 25 παράγραφος 6 του κανονισμού (ΕΕ) αριθ. 168/2013, ότι το όχημα για το οποίο χορηγήθηκε έγκριση τύπου στο τελικό στάδιο πληροί τη δεδομένη χρονική στιγμή όλες τις ισχύουσες τεχνικές απαιτήσεις. Στις απαιτήσεις αυτές συμπεριλαμβάνεται και ο έλεγχος εγγράφων όλων των απαιτήσεων που καλύπτονται από έγκριση τύπου που χορηγήθηκε για ημιτελές όχημα κατά τη διάρκεια της διαδικασίας πολλαπλών σταδίων, ακόμα και αν αυτή χορηγήθηκε για διαφορετική (υπο)κατηγορία οχήματος.

5.2.3. διασφαλίζει, σύμφωνα με το άρθρο 25 παράγραφος 7 του κανονισμού (ΕΕ) αριθ. 168/2013, ότι η επιλογή της διαδικασίας έγκρισης δεν θίγει τις εφαρμοστέες ουσιαστικές απαιτήσεις με τις οποίες πρέπει να συμμορφώνεται ο εγκεκριμένος τύπος οχήματος κατά τη στιγμή της έκδοσης της έγκρισης τύπου πλήρους οχήματος.

5.2.4. μεριμνά ώστε όλα τα αναγκαία στοιχεία, με βάση το στάδιο ολοκλήρωσης του οχήματος, να αναγράφονται στον φάκελο πληροφοριών·

5.2.5. μεριμνά, παραπέμποντας στην τεκμηρίωση, ώστε οι προδιαγραφές και τα δεδομένα σχετικά με το όχημα που περιέχονται στο μέρος I του φακέλου πληροφοριών να περιλαμβάνονται στα δεδομένα που περιέχουν τα πακέτα πληροφοριών και τα πιστοποιητικά έγκρισης τύπου ΕΕ σε σχέση με τις οικείες κανονιστικές πράξεις· και εφόσον πρόκειται για ολοκληρωμένο όχημα, όταν ένα σημείο κατά την έννοια του μέρους I του φακέλου πληροφοριών δεν περιλαμβάνεται στο πακέτο πληροφοριών σχετικά με κάποια κανονιστική πράξη, επιβεβαιώνει ότι το μέρος ή το εν λόγω χαρακτηριστικό αντιστοιχεί συμφωνεί με τις ενδείξεις που περιέχει ο φάκελος πληροφοριών·

5.2.6. διενεργεί, ή αναθέτει τη διενέργεια, επί ενός δείγματος οχημάτων του προς έγκριση τύπου, επιθεωρήσεις των μερών και των συστημάτων του οχήματος προκειμένου να επαληθευτεί ότι το όχημα ή τα οχήματα έχουν κατασκευαστεί σύμφωνα με τα σχετικά δεδομένα του έγκυρου πακέτου πληροφοριών σε ό,τι αφορά όλες τις οικείες κανονιστικές πράξεις·

5.2.7. διεξάγει ή φροντίζει να διεξαχθούν σχετικοί έλεγχοι εγκατάστασης που αφορούν χωριστές τεχνικές μονάδες, όπου χρειάζεται.

5.3. Ο αριθμός των προς επιθεώρηση οχημάτων για τους σκοπούς του σημείου 4.2.4 είναι επαρκής ώστε να επιτρέπεται ο σωστός έλεγχος των διαφόρων συνδυασμών που πρόκειται να λάβουν έγκριση τύπου ΕΕ, με βάση το στάδιο ολοκλήρωσης του οχήματος και των κριτηρίων που ορίζονται στο 2.1.

6. Ειδικές προϋποθέσεις που πρέπει να πληρούν οι μέθοδοι εικονικής δοκιμής και κανονιστικές πράξεις για τις οποίες οι κατασκευαστές ή οι τεχνικές υπηρεσίες μπορούν να χρησιμοποιούν μεθόδους εικονικής δοκιμής και/ή αυτόματου ελέγχου

6.0. Στόχοι και πεδίο εφαρμογής

6.0.1. Το παρόν σημείο 6 ορίζει κατάλληλες διατάξεις που αφορούν τις εικονικές δοκιμές σύμφωνα με το άρθρο 32 παράγραφος 6 του κανονισμού (ΕΕ) αριθ. 168/2013. Δεν εφαρμόζεται στο δεύτερο υποσημείο του άρθρου 32 παράγραφος 3 του εν λόγω κανονισμού.

6.0.2. Το παρόν σημείο 6 ορίζει επίσης θέματα για τον αυτόματο έλεγχο σύμφωνα με τις απαιτήσεις που περιγράφονται στο άρθρο 64 παράγραφος 1 του κανονισμού (ΕΕ) αριθ. 168/2013.

6.1. Κατάλογος κατ’ εξουσιοδότηση πράξεων και των παραρτημάτων τους







Πίνακας 3-1 Επισκόπηση των απαιτήσεων που απαριθμούνται στον κανονισμό (ΕΕ) αριθ. 168/2013 σχετικά με τις εικονικές δοκιμές και τον αυτόματο έλεγχο Απαιτήσεις που απαριθμούνται στον κανονισμό (ΕΕ) αριθ. 168/2013 Εικονική δοκιμή και/ή αυτόματος έλεγχος Αντικείμενο Περιορισμοί/Παρατηρήσεις ▼M1 Τμήμα (Α2) του παραρτήματος II Αυτόματος έλεγχος Διαδικασίες δοκιμών για τη μέγιστη σχεδιαστική ταχύτητα του οχήματος Μόνο για τις υποκατηγορίες L3e, L4e και L5e και δεν περιλαμβάνει άλλες δοκιμές των επιδόσεων προωθητικής μονάδας ▼B Τμήμα (Β1) του παραρτήματος ΙΙ Αυτόματος έλεγχος Συσκευές ακουστικής προειδοποίησης Μόνο τοποθέτηση Τμήμα (Β7) του παραρτήματος ΙΙ Αυτόματος έλεγχος Χειριστήρια που ελέγχονται από τον οδηγό συμπεριλαμβανομένης της αναγνώρισης των χειριστηρίων, των ενδεικτικών λυχνιών και των δεικτών Ταχύμετρο μόνο Τμήμα (Β8) του παραρτήματος ΙΙ Εικονικές δοκιμές Τοποθέτηση διατάξεων φωτισμού και φωτεινής σηματοδότησης Διαστάσεις μόνο Τμήμα (Β9) του παραρτήματος ΙΙ Εικονικές δοκιμές Οπίσθια ορατότητα Μόνο τοποθέτηση· μόνο σύμφωνα με τον κανονισμό ΟΕΕ/ΗΕ αριθ. 81 Τμήμα (Β14) του παραρτήματος ΙΙ Εικονικές δοκιμές Τοποθέτηση ελαστικών Μόνο όταν το διάκενο υπερβαίνει τα 10 mm. Τμήμα (Γ13) του παραρτήματος ΙΙ Αυτόματος έλεγχος και εικονικές δοκιμές Θέση της πινακίδας κυκλοφορίας· Τμήμα (Γ15) του παραρτήματος ΙΙ Αυτόματος έλεγχος Στρίποδα Μόνο σημείο 2.5. Συστήματα συγκράτησης στρίποδου. Άρθρο 39 του κανονισμού (ΕΕ) αριθ. 168/2013 Αυτόματος έλεγχος Υποχρεωτική πινακίδα και σήμα έγκρισης τύπου ΕΕ

7. Γενικές προϋποθέσεις που πρέπει να πληρούν οι μέθοδοι εικονικής δοκιμής

7.1. Υπόδειγμα εικονικής δοκιμής

Για την περιγραφή και τη διενέργεια των εικονικών δοκιμών χρησιμοποιείται το ακόλουθο υπόδειγμα:

7.1.1. σκοπός·

7.1.2. υπόδειγμα δομής·

7.1.3. δεσμευτικοί όροι·

7.1.4. παραδοχές φορτίου·

7.1.5. υπολογισμοί·

7.1.6. αξιολόγηση·

7.1.7. τεκμηρίωση.

7.2. Βασικές αρχές της προσομοίωσης και των υπολογισμών

7.2.1. Μαθηματικό μοντέλο

Το μαθηματικό μοντέλο υποβάλλεται από τον κατασκευαστή. Αντανακλά την πολυπλοκότητα του αμαξώματος του οχήματος, του συστήματος και των μηχανικών μερών που θα υποβληθούν σε δοκιμή σε σχέση με τις απαιτήσεις της κανονιστικής πράξης και των δεσμευτικών της όρων. Οι ίδιες διατάξεις εφαρμόζονται κατ’ αναλογία για τη δοκιμή των μηχανικών μερών ή των τεχνικών μονάδων ανεξάρτητα από το όχημα.

7.2.2. Διαδικασία επικύρωσης του μαθηματικού μοντέλου

Το μαθηματικό μοντέλο επικυρώνεται σε σύγκριση με τις πραγματικές συνθήκες δοκιμής. Διενεργείται πραγματική δοκιμή με σκοπό τη σύγκριση των αποτελεσμάτων που ελήφθησαν βάσει του μαθηματικού μοντέλου με τα αποτελέσματα πραγματικής δοκιμής. Η συγκρισιμότητα των αποτελεσμάτων των δοκιμών τεκμηριώνεται. Ο κατασκευαστής ή η τεχνική υπηρεσία καταρτίζει έκθεση επικύρωσης και την υποβάλλει στην αρχή έγκρισης. Οποιαδήποτε αλλαγή στο μαθηματικό μοντέλο ή στο λογισμικό που ενδέχεται να ακυρώσει την έκθεση επικύρωσης κοινοποιείται στην αρχή έγκρισης, η οποία μπορεί να απαιτήσει τη διεξαγωγή νέας διαδικασίας επικύρωσης. Το διάγραμμα ροής της διαδικασίας επικύρωσης περιλαμβάνεται στο προσάρτημα 3.

7.2.3. Τεκμηρίωση

Τα δεδομένα και τα βοηθητικά μέσα που χρησιμοποιούνται για την προσομοίωση και τους υπολογισμούς διατίθενται από τον κατασκευαστή και τεκμηριώνονται δεόντως.

7.2.4. Μέσα και υποστήριξη

Κατόπιν σχετικού αιτήματος της τεχνικής υπηρεσίας, ο κατασκευαστής χορηγεί ή παρέχει πρόσβαση στα απαιτούμενα μέσα, συμπεριλαμβανομένου του κατάλληλου λογισμικού.

7.2.5. Επιπλέον, ο κατασκευαστής παρέχει την κατάλληλη υποστήριξη στην τεχνική υπηρεσία.

7.2.6. Η παροχή πρόσβασης και υποστήριξης σε τεχνική υπηρεσία δεν αναιρεί τυχόν υποχρεώσεις της τεχνικής υπηρεσίας όσον αφορά τις δεξιότητες του προσωπικού της, την πληρωμή δικαιωμάτων αδειοδότησης και την τήρηση της εμπιστευτικότητας.

8. Διαδικασία επικύρωσης για τις εικονικές δοκιμές

8.1.

Σχήμα 3-1

Διάγραμμα ροής για τη διαδικασία επικύρωσης των εικονικών δοκιμών









ΠΑΡΑΡΤΗΜΑ IV

Απαιτήσεις που ισχύουν για τη συμμόρφωση της παραγωγής

0. Στόχοι

0.1. Η διαδικασία συμμόρφωσης της παραγωγής (ΣΠ) έχει σκοπό να εξασφαλίσει ότι κάθε παραγόμενο όχημα, σύστημα, μηχανικό μέρος, χωριστή τεχνική μονάδα, εξάρτημα ή εξοπλισμός συμμορφώνεται με τον εγκεκριμένο τύπο.

0.2. Αναπόσπαστο μέρος των διαδικασιών είναι η αξιολόγηση των συστημάτων διασφάλισης ποιότητας, αναφερόμενη στο εξής «αρχική αξιολόγηση» και η επαλήθευση και οι έλεγχοι της παραγωγής, αναφερόμενη στο εξής «μέθοδοι συμμόρφωσης του προϊόντος».

1. Αρχική αξιολόγηση

1.1. Πριν από τη χορήγηση έγκρισης τύπου, η αρχή έγκρισης επαληθεύει την ύπαρξη ικανοποιητικών μεθόδων και διαδικασιών που εφαρμόζονται από τον κατασκευαστή για τη διασφάλιση αποτελεσματικού ελέγχου, ώστε τα οχήματα, συστήματα, μηχανικά μέρη ή χωριστές τεχνικές μονάδες που βρίσκονται σε στάδιο παραγωγής να συμμορφώνονται προς τον εγκεκριμένο τύπο.

1.2. Οδηγίες για τη διεξαγωγή αξιολογήσεων περιλαμβάνονται στο πρότυπο EN ISO 19011:2011 — Κατευθυντήριες γραμμές για τον έλεγχο συστημάτων διαχείρισης της ποιότητας ή/και συστημάτων περιβαλλοντικής διαχείρισης.

1.3. Η απαίτηση του σημείου 1.1 επαληθεύεται ώσπου να ικανοποιηθεί πλήρως η αρχή που χορηγεί την έγκριση τύπου. Η αρχή έγκρισης ικανοποιείται με την αρχική αξιολόγηση και τις αρχικές διατάξεις συμμόρφωσης του προϊόντος του τμήματος 2 κατωτέρω, λαμβάνοντας δεόντως υπόψη —κατά περίπτωση— μία από τις περιγραφόμενες στα κατωτέρω σημεία 1.3.1 έως 1.3.3 μέθοδο ή συνδυασμό των μεθόδων αυτών, συνολικά ή εν μέρει, κατά περίπτωση.

1.3.1. Η αρχική αξιολόγηση ή/και η επαλήθευση των μεθόδων συμμόρφωσης του προϊόντος διενεργείται από την αρχή που χορηγεί την έγκριση ή από τεχνική υπηρεσία που έχει οριστεί και η οποία ενεργεί για λογαριασμό της αρχής έγκρισης.

1.3.1.1. Σε ό,τι αφορά την έκταση της αρχικής αξιολόγησης, η αρχή έγκρισης μπορεί να λάβει υπόψη τις διαθέσιμες πληροφορίες σχετικά με:

1.3.1.1.1. το πιστοποιητικό του κατασκευαστή που περιγράφεται στο σημείο 1.3.3 κατωτέρω, το οποίο δεν είναι το κατάλληλο ή δεν αναγνωρίζεται σύμφωνα με το εν λόγω σημείο·

1.3.1.1.2. σε περίπτωση έγκρισης τύπου για συστήματα, μηχανικά μέρη ή χωριστές τεχνικές μονάδες, τις αξιολογήσεις των συστημάτων διαχείρισης ποιότητας που πραγματοποιούνται στις εγκαταστάσεις παραγωγής του συστήματος, του μηχανικού μέρους ή των χωριστών τεχνικών μονάδων από τον κατασκευαστή ή τους κατασκευαστές του οχήματος, σύμφωνα με μία ή περισσότερες προδιαγραφές του κλάδου παραγωγής που πληρούν τις απαιτήσεις των πρότυπων EN ISO 9001:2008 ή ISO/TS16949:2009.

1.3.2. Η αρχική αξιολόγηση ή/και η επαλήθευση των μεθόδων συμμόρφωσης του προϊόντος μπορούν επίσης να διενεργηθούν από την αρχή έγκρισης άλλου κράτους μέλους ή από την τεχνική υπηρεσία που έχει ορίσει για τον σκοπό αυτό η αρχή έγκρισης.

1.3.2.1. Στην περίπτωση αυτή, η αρχή έγκρισης του άλλου κράτους μέλους συντάσσει δήλωση συμμόρφωσης, στην οποία εμφαίνονται οι τομείς και οι παραγωγικές μονάδες που καλύπτονται από τη δήλωση ως σχετικές με το προϊόν ή τα προϊόντα που πρόκειται να λάβουν έγκριση τύπου και με τους κανονισμούς της ΕΕ σύμφωνα με τους οποίους θα λάβουν έγκριση τύπου τα προϊόντα αυτά.

1.3.2.2. Όταν λαμβάνει μια αίτηση για τη χορήγηση δήλωσης συμμόρφωσης από την αρχή έγκρισης που χορηγεί την έγκριση τύπου, η αρχή έγκρισης του άλλου κράτους μέλους αποστέλλει αμέσως τη δήλωση συμμόρφωσης ή πληροφορεί ότι δεν είναι σε θέση να χορηγήσει τέτοια δήλωση.

1.3.2.3. Η δήλωση συμμόρφωσης περιλαμβάνει τουλάχιστον:

1.3.2.3.1. τον όμιλο ή την εταιρεία (π.χ. ΧΨΩ Αυτοκίνηση)·

1.3.2.3.2. τον επιμέρους οργανισμό (π.χ. περιφερειακό τμήμα)·

1.3.2.3.3. τις μονάδες/εγκαταστάσεις [π.χ. μονάδα κινητήρων 1 (στη χώρα Α) — μονάδα οχημάτων 2 (στη χώρα Β)]·

1.3.2.3.4. τη σειρά παραγωγής οχημάτων/μηχανικών μερών (π.χ. όλα τα μοντέλα της κατηγορίας LXe)·

1.3.2.3.5. τους αξιολογούμενους τομείς (π.χ. συναρμολόγηση κινητήρα, διαμόρφωση και συναρμολόγηση αμαξώματος, συναρμολόγηση οχήματος)·

1.3.2.3.6. τα εξετασθέντα έγγραφα (π.χ. εγχειρίδιο και διαδικασίες ποιότητας της εταιρείας και της εγκατάστασης παραγωγής)·

1.3.2.3.7. την ημερομηνία αξιολόγησης (π.χ. ο έλεγχος διενεργήθηκε από ηη/μμ/εεε έως ηη/μμ/εεε)·

1.3.2.3.8. την προγραμματισμένη επίσκεψη παρακολούθησης (π.χ. μμ/εεε)·

1.3.3. Η αρχή έγκρισης μπορεί επίσης να αποδεχθεί την πιστοποίηση του κατασκευαστή ως προς το διεθνές πρότυπο EN ISO 9001:2008 ή ISO/TS16949:2009 (σε τέτοια περίπτωση, το πεδίο εφαρμογής αυτής της πιστοποίησης καλύπτει το προϊόν ή τα προϊόντα που πρόκειται να εγκριθούν) ή ισοδύναμο πρότυπο πιστοποίησης ως πιστοποίηση που ικανοποιεί τις απαιτήσεις αρχικής αξιολόγησης του σημείου 1.1, με την προϋπόθεση ότι η συμμόρφωση της παραγωγής καλύπτεται πραγματικά από το σύστημα διαχείρισης ποιότητας. Ο κατασκευαστής παρέχει λεπτομέρειες για την πιστοποίηση και αναλαμβάνει να ενημερώσει την αρχή έγκρισης για τυχόν αναθεωρήσεις που αφορούν την ισχύ ή το πεδίο εφαρμογής αυτής της πιστοποίησης.

1.4. Για την έγκριση τύπου οχήματος, οι αρχικές αξιολογήσεις που έχουν διενεργηθεί για τη χορήγηση εγκρίσεων συστημάτων, μηχανικών μερών και χωριστών τεχνικών μονάδων του οχήματος δεν χρειάζεται να επαναληφθούν, συμπληρώνονται όμως με αξιολόγηση που καλύπτει τους τόπους και τις δραστηριότητες που αφορούν τη συναρμολόγηση του οχήματος ως συνόλου που δεν έχουν καλυφθεί από τις προηγούμενες αξιολογήσεις.

2. Μέθοδοι συμμόρφωσης προϊόντος

2.1. Κάθε όχημα, σύστημα, μηχανικό μέρος, χωριστή τεχνική μονάδα, εξάρτημα ή στοιχείο εξοπλισμού δυνάμει ενός κανονισμού ΟΕΕ/ΗΕ που έχει προσαρτηθεί στην αναθεωρημένη συμφωνία του 1958 και του κανονισμού (ΕΕ) αριθ. 168/2013 κατασκευάζεται έτσι ώστε να συμμορφώνεται προς τον εγκεκριμένο τύπο, ικανοποιώντας τις απαιτήσεις του παρόντος παραρτήματος, του προαναφερθέντος κανονισμού ΟΕΕ/ΗΕ και του κανονισμού (ΕΕ) αριθ. 168/2013.

2.2. Πριν από τη χορήγηση μιας έγκρισης τύπου δυνάμει του κανονισμού (ΕΕ) αριθ. 168/2013 και ενός κανονισμού ΟΕΕ/ΗΕ που έχει προσαρτηθεί στην αναθεωρημένη συμφωνία του 1958, η αρχή έγκρισης επαληθεύει την ύπαρξη επαρκών μεθόδων και τεκμηριωμένων σχεδίων ελέγχου που συμφωνούνται με τον κατασκευαστή για κάθε έγκριση και αφορούν τη διεξαγωγή ανά συγκεκριμένα χρονικά διαστήματα δοκιμών ή σχετικών ελέγχων με σκοπό την επαλήθευση της συνεχούς συμμόρφωσης προς τον εγκεκριμένο τύπο, περιλαμβανομένων των δοκιμών που προσδιορίζονται στον κανονισμό (ΕΕ) αριθ. 168/2013 και στον προαναφερθέντα κανονισμό ΟΕΕ/ΗΕ, εφόσον χρειάζονται.

2.3. Ο κάτοχος της έγκρισης τύπου προβαίνει, ειδικότερα, στις εξής ενέργειες:

2.3.1. διασφαλίζει την ύπαρξη και εφαρμογή διαδικασιών για τον αποτελεσματικό έλεγχο της συμμόρφωσης προϊόντων (οχημάτων, συστημάτων, μηχανικών μερών, χωριστών τεχνικών μονάδων, εξαρτημάτων ή εξοπλισμού) προς τον εγκεκριμένο τύπο·

2.3.2. έχει πρόσβαση στον εξοπλισμό δοκιμής ή άλλο κατάλληλο εξοπλισμό που είναι αναγκαίος για τον έλεγχο της συμμόρφωσης προς κάθε εγκεκριμένο τύπο·

2.3.3. διασφαλίζει ότι τα αποτελέσματα των δοκιμών ή ελέγχων καταγράφονται και ότι τα συνημμένα δικαιολογητικά παραμένουν διαθέσιμα για χρονικό διάστημα έως 10 έτη, το οποίο προσδιορίζεται σε συμφωνία με την αρχή έγκρισης·

2.3.4. αναλύει τα αποτελέσματα κάθε τύπου δοκιμής ή ελέγχου, προκειμένου να επαληθεύει και να διασφαλίζει τη σταθερότητα των χαρακτηριστικών του προϊόντος, αφήνοντας περιθώρια για παραλλαγές της βιομηχανικής παραγωγής·

2.3.5. διασφαλίζει ότι για κάθε τύπο προϊόντος εκτελούνται τουλάχιστον οι έλεγχοι και οι δοκιμές που ορίζονται στον κανονισμό (ΕΕ) αριθ. 168/2013 και στις κατ’ εξουσιοδότηση και τις εκτελεστικές πράξεις, καθώς και οι έλεγχοι και οι δοκιμές που ορίζονται στους προαναφερθέντες και ισχύοντες κανονισμούς ΟΕΕ/ΗΕ·

2.3.6. διασφαλίζει ότι για οποιοδήποτε σύνολο δειγμάτων ή δοκιμίων διαπιστωθεί κατόπιν της προκειμένης δοκιμής ότι δεν συμμορφώνεται, θα διενεργείται περαιτέρω δειγματοληψία και δοκιμή. Λαμβάνονται όλα τα απαραίτητα μέτρα για την αποκατάσταση της διαδικασίας παραγωγής ώστε να διασφαλιστεί συμμόρφωση με τον εγκεκριμένο τύπο.

2.4. Στην περίπτωση έγκρισης τύπου σε διαδοχικά στάδια, μεικτής έγκρισης ή έγκρισης σε πολλαπλά στάδια, η αρχή που χορηγεί έγκριση τύπου πλήρους οχήματος μπορεί να ζητήσει συγκεκριμένες λεπτομέρειες για τη συμμόρφωση με τις απαιτήσεις παραγωγής που ορίζονται στο παρόν παράρτημα από οποιαδήποτε άλλη αρχή έγκρισης που έχει χορηγήσει έγκριση τύπου για οποιοδήποτε σχετικό σύστημα, μηχανικό μέρος ή χωριστή τεχνική μονάδα.

2.5. Αν η αρχή που χορηγεί έγκριση τύπου πλήρους οχήματος δεν ικανοποιηθεί με τις πληροφορίες των εκθέσεων που αναφέρονται στο σημείο 2.4 και έχει απευθυνθεί εγγράφως για το θέμα αυτό στον εν λόγω κατασκευαστή και στην αρχή έγκρισης που χορηγεί έγκριση τύπου για το σύστημα, το μηχανικό μέρος ή τη χωριστή τεχνική μονάδα, τότε η αρχή που χορηγεί έγκριση τύπου πλήρους οχήματος ζητεί να εκτελεστούν πρόσθετοι έλεγχοι ή δοκιμές συμμόρφωσης παραγωγής στις εγκαταστάσεις του κατασκευαστή ή των κατασκευαστών των εν λόγω συστημάτων, μηχανικών μερών ή χωριστών τεχνικών μονάδων και τα αποτελέσματα τίθενται άμεσα στη διάθεση της αρμόδιας αρχή έγκρισης.

2.6. Αν ισχύουν τα σημεία 2.4 και 2.5 και κριθεί ότι ο πρόσθετος έλεγχος ή η δοκιμή δεν έχουν ικανοποιητικά αποτελέσματα κατά την κρίση της αρχής που χορηγεί έγκριση τύπου πλήρους οχήματος, ο κατασκευαστής μεριμνά ώστε η συμμόρφωση της παραγωγής να αποκατασταθεί το συντομότερο δυνατό με διορθωτικές ενέργειες που θα ικανοποιήσουν την αρχή που χορηγεί έγκριση τύπου πλήρους οχήματος και την αρχή που χορηγεί έγκριση τύπου για το σύστημα, το μηχανικό μέρος ή τη χωριστή τεχνική μονάδα.

3. Μέθοδοι συνεχιζόμενης επαλήθευσης

3.1 Η αρχή που έχει χορηγήσει έγκριση τύπου μπορεί ανά πάσα στιγμή να επαληθεύει τις μεθόδους ελέγχου της συμμόρφωσης παραγωγής οι οποίες εφαρμόζονται σε κάθε μονάδα παραγωγής, μέσω περιοδικών ελέγχων. Για τον σκοπό αυτό, ο κατασκευαστής παρέχει πρόσβαση στους χώρους κατασκευής, επιθεώρησης, δοκιμών, αποθήκευσης και διανομής και παρέχει όλες τις αναγκαίες πληροφορίες αναφορικά με την τεκμηρίωση και τα αρχεία του συστήματος διαχείρισης ποιότητας.

3.1.1. Η συνήθης προσέγγιση για αυτούς τους περιοδικούς ελέγχους προβλέπει την παρακολούθηση της συνεχούς αποτελεσματικότητας των διαδικασιών που ορίζονται στα τμήματα 1 και 2 (αρχική αξιολόγηση και μέθοδοι συμμόρφωσης προϊόντος).

3.1.1.1. Δραστηριότητες επιτήρησης που διεξάγονται από τις τεχνικές υπηρεσίες (εξουσιοδοτημένες ή αναγνωρισμένες σύμφωνα με το σημείο 1.3.3) κρίνονται επαρκείς βάσει του σημείου 3.1.1 σχετικά με τις διαδικασίες που ορίζονται στην αρχική αξιολόγηση.

3.1.1.2. Η συνήθης συχνότητα αυτών των επαληθεύσεων από την αρχή έγκρισης (πέραν εκείνων του σημείου 3.1.1.1) είναι τέτοια ώστε να διασφαλίζεται ότι οι σχετικοί έλεγχοι συμμόρφωσης της παραγωγής που διενεργούνται σύμφωνα με τα τμήματα 1 και 2 επανεξετάζονται εντός ενός χρονικού διαστήματος το οποίο εξαρτάται από το κλίμα εμπιστοσύνης που έχει δημιουργήσει η αρχή έγκρισης.

3.2. Σε κάθε επανεξέταση, τα μητρώα δοκιμών και ελέγχων, τα μητρώα παραγωγής, και ειδικότερα τα μητρώα των δοκιμών ή ελέγχων που απαιτούνται σύμφωνα με το σημείο 2.2, τίθενται στη διάθεση του επιθεωρητή.

3.3. Ο επιθεωρητής μπορεί να επιλέξει τυχαία δείγματα για να υποβληθούν σε δοκιμή στο εργαστήριο του κατασκευαστή ή στις εγκαταστάσεις της τεχνικής υπηρεσίας· στην περίπτωση αυτή διενεργείται μόνο πραγματική δοκιμή. Ο ελάχιστος αριθμός δειγμάτων καθορίζεται σύμφωνα με τα αποτελέσματα της οικείας επαλήθευσης του κατασκευαστή.

3.4. Όταν το επίπεδο ελέγχου φαίνεται ανεπαρκές ή όταν θεωρείται απαραίτητο να επαληθευτεί η εγκυρότητα των δοκιμών που διεξάγονται κατ’ εφαρμογή του σημείου 3.2, ο επιθεωρητής επιλέγει δείγματα τα οποία αποστέλλονται στην τεχνική υπηρεσία με σκοπό τη διεξαγωγή πραγματικών δοκιμών σύμφωνα με τις απαιτήσεις για τη συμμόρφωση της παραγωγής που ορίζονται στο σημείο 4 και στους κανονισμούς ΟΕΕ/ΗΕ που αναφέρονται στον κανονισμό (ΕΕ) αριθ. 168/2013 ή στις κατ’ εξουσιοδότηση πράξεις του.

3.5. Όταν διαπιστώνονται μη ικανοποιητικά αποτελέσματα κατά τη διάρκεια επιθεώρησης ή επανεξέτασης, η αρχή έγκρισης μεριμνά ώστε να λαμβάνονται όλα τα απαραίτητα μέτρα για την αποκατάσταση της συμμόρφωσης της παραγωγής το ταχύτερο δυνατό.

3.6. Σε περιπτώσεις κατά τις οποίες η συμμόρφωση με τους κανονισμούς ΟΕΕ/ΗΕ απαιτείται από τον κανονισμό (ΕΕ) αριθ. 168/2013 ή τις κατ’ εξουσιοδότηση πράξεις του, ο κατασκευαστής έχει τη δυνατότητα να επιλέξει να εφαρμόσει τις διατάξεις αυτού του παραρτήματος ως ισοδύναμη εναλλακτική της συμμόρφωσης των απαιτήσεων παραγωγής στους αντίστοιχους κανονισμούς ΟΕΕ/ΗΕ. Ωστόσο, εάν ισχύουν τα σημεία 3.5 ή 3.6, πρέπει να τηρηθούν όλες οι επιμέρους απαιτήσεις συμμόρφωσης της παραγωγής των κανονισμών ΟΕΕ/ΗΕ ώστε να ικανοποιηθεί πλήρως η αρχή που χορηγεί την έγκριση μέχρις ότου αποφασίσει ότι έχει αποκατασταθεί η συμμόρφωση της παραγωγής.

4. Απαιτήσεις δοκιμών για τη συμμόρφωσης της παραγωγής σε περιπτώσεις μη ικανοποιητικού επιπέδου ελέγχου συμμόρφωσης του προϊόντος όπως αναφέρεται στο σημείο 3.4.

4.1. Περιβαλλοντικές απαιτήσεις και απαιτήσεις όσον αφορά την επίδοση πρόωσης

4.1.1. Δοκιμή τύπου Ι των εκπομπών ύστερα από κρύα εκκίνηση, τύπου II των εκπομπών σε αυξημένη ταχύτητα ρελαντί και τύπου VII για τη μέτρηση των εκπομπών CO2, της κατανάλωσης καυσίμου, της κατανάλωσης ηλεκτρικής ενέργειας και προσδιορισμού ηλεκτρικής αυτονομίας 4.1.1.1. Τα οχήματα κατασκευάζονται σύμφωνα με τον εγκεκριμένο τύπο οχήματος. 4.1.1.2. Διεξάγονται κατάλληλοι έλεγχοι για τη συμμόρφωση της παραγωγής ώστε να επαληθευθεί η συμμόρφωση με τις προϋποθέσεις που αναφέρονται στο σημείο 4.1.1.1. 4.1.1.3. Οχήματα που κινούνται αποκλειστικά με κινητήρα εσωτερικής καύσης: 4.1.1.3.1. Κατά γενικό κανόνα, τα μέτρα που διασφαλίζουν συμμόρφωση της παραγωγής αναφορικά με ►M1 τις εκπομπές ρύπων της απόληξης εξαγωγής και τις εκπομπές CO2 ◄ από τα οχήματα θα ελέγχονται με βάση την περιγραφή στο πιστοποιητικό έγκρισης τύπου που αντιστοιχεί στο μοντέλο που ορίζεται στο άρθρο 30 παράγραφος 2 του κανονισμού (ΕΕ) αριθ. 168/2013. Ο έλεγχος της συμμόρφωσης της παραγωγής βασίζεται σε αξιολόγηση της διαδικασίας ελέγχου του κατασκευαστή, η οποία πραγματοποιείται από την αρχή έγκρισης, προκειμένου να διασφαλίζεται η συμμόρφωση του κατασκευασμένου οχήματος όσον αφορά ►M1 τις εκπομπές ρύπων της απόληξης εξαγωγής και τις εκπομπές CO2 ◄ . Εάν η αρχή έγκρισης δεν ικανοποιηθεί με την προδιαγραφή της διαδικασίας ελέγχου του κατασκευαστή, μπορεί να ζητήσει τη διεξαγωγή δοκιμών επαλήθευσης σε υπό παραγωγή οχήματα. 4.1.1.3.1.1. Μετρήσεις ►M1 των εκπομπών ρύπων της απόληξης εξαγωγής και των εκπομπών CO2 ◄ σε τύπο οχήματος που διαθέτει μία ή περισσότερες επεκτάσεις διεξάγονται στο όχημα ή στα οχήματα που είναι διαθέσιμα την περίοδο της δοκιμής (όχημα ή οχήματα που περιγράφονται στο πρώτο έγγραφο ή σε επόμενες επεκτάσεις). 4.1.1.3.1.1.1. Συμμόρφωση του οχήματος ως προς τη δοκιμή τύπου I, εκπομπές απόληξης εξαγωγής ύστερα από κρύα εκκίνηση και τύπου VII, δοκιμή εκπομπών CO2. 4.1.1.3.1.1.1.1. Επιλέγονται τυχαία τρία οχήματα από τη σειρά και υποβάλλονται σε δοκιμή σύμφωνα με τις απαιτήσεις που ορίζονται στα άρθρα 23 και 24 του κανονισμού (ΕΕ) αριθ. 168/2013. Εφαρμόζονται συντελεστές φθοράς στον μέσο όρο των αποτελεσμάτων της δοκιμής εκπομπών ρύπων τύπου I, ως εξής: 4.1.1.3.1.1.1.1.1. Αν εφαρμόζεται η μέθοδος ανθεκτικότητας που ορίζεται στο άρθρο 23 παράγραφος 3 στοιχείο α) του κανονισμού (ΕΕ) αριθ. 168/2013, οι συντελεστές επιδείνωσης υπολογίζονται από τα αποτελέσματα της δοκιμής εκπομπών ρύπων τύπου I μέχρι και τον συνολικό αριθμό των διανυθέντων χιλιομέτρων που αναφέρεται στο παράρτημα VII μέρος A του κανονισμού (ΕΕ) αριθ. 168/2013 και σύμφωνα με τη μέθοδο γραμμικού υπολογισμού που αναφέρεται στο σημείο 4.1.1.3.1.1.1.1.2. και από την οποία προκύπτουν οι τιμές της καμπύλης και της απόκλισης ανά συστατικό στοιχείο των εκπομπών. Τα αποτελέσματα της εκπομπής ρύπων για τη συμμόρφωση παραγωγής, υπολογίζονται με τον τύπο: Εξίσωση 4-1: αν x ≤ b τότε y = a · x + b· αν x > b τότε y = x όπου: a = τιμή καμπύλης που καθορίζεται βάσει της δοκιμής τύπου V και σύμφωνα με το παράρτημα V μέρος A του κανονισμού (ΕΕ) αριθ. 168/2013· b = τιμή απόκλισης που καθορίζεται βάσει της δοκιμής τύπου V και σύμφωνα με το παράρτημα V μέρος A του κανονισμού (ΕΕ) αριθ. 168/2013· x = αποτέλεσμα δοκιμής εκπομπών ρύπων (HC, CO, NOx, NMHC και PM αν υπάρχει) ανά συστατικό στοιχείο των εκπομπών για ένα όχημα που έχει διανύσει κάποια χιλιόμετρα (όχι πάνω από 100 χιλιόμετρα μετά από την πρώτη εκκίνηση στη γραμμή παραγωγής) σε mg/km. y = αποτέλεσμα εκπομπής ρύπων για τη συμμόρφωση παραγωγής ανά συστατικό στοιχείο των εκπομπών ρύπων σε mg/km. Ο μέσος όρος των αποτελεσμάτων συμμόρφωσης παραγωγής είναι χαμηλότερος από τα ανώτατα όρια εκπομπών ρύπων που ορίζονται στο παράρτημα VI μέρος A του κανονισμού (ΕΕ) αριθ. 168/2013.· 4.1.1.3.1.1.1.1.2. Αν εφαρμόζεται η μέθοδος ανθεκτικότητας που ορίζεται στο άρθρο 23 παράγραφος 3 στοιχείο β) του κανονισμού (ΕΕ) αριθ. 168/2013, ο συντελεστής επιδείνωσης αποτελείται από την τιμή της καμπύλης και της απόκλισης ανά συστατικό στοιχείο των εκπομπών η οποία υπολογίζεται για τη συμμόρφωση με τη δοκιμή τύπου V σύμφωνα με το παράρτημα V στοιχείο A του κανονισμού (ΕΕ) αριθ. 168/2013. Η εξίσωση 4-1 χρησιμοποιείται για τον υπολογισμό των αποτελεσμάτων εκπομπών, ανά συστατικό στοιχείο των εκπομπών (y), για τη συμμόρφωση της παραγωγής. 4.1.1.3.1.1.1.1.3. Αν εφαρμόζεται η μέθοδος ανθεκτικότητας που ορίζεται στο άρθρο 23 παράγραφος 3 στοιχείο γ) του κανονισμού (ΕΕ) αριθ. 168/2013, οι σταθεροί συντελεστές επιδείνωσης, που ορίζονται στο παράρτημα VII μέρος A του κανονισμού (ΕΕ) αριθ. 168/2013, χρησιμοποιούνται ως τιμές καμπύλης με την τιμή απόκλισης να ορίζεται στο 0. Η εξίσωση 4-1 χρησιμοποιείται για τον υπολογισμό των αποτελεσμάτων εκπομπών, ανά συστατικό στοιχείο των εκπομπών (y), για τη συμμόρφωση της παραγωγής. 4.1.1.3.1.1.1.1.4. Ο μέσος όρος των αποτελεσμάτων δοκιμής τύπου VII (εκπομπές CO2, κατανάλωση καυσίμου/ενέργειας και ηλεκτρική αυτονομία, αν υπάρχει) είναι μικρότερος ή ίσος με τις δηλωθείσες από τον κατασκευαστή τιμές κατά την έγκριση τύπου. 4.1.1.3.1.1.1.1.5. Αν ο μέσος όρος των εκπομπών για τα πρώτα δύο οχήματα συμμορφώνονται με τις απαιτήσεις που ορίζονται στο σημείο 4.1.1.3.1.1.1.1, τότε η συμμόρφωση της παραγωγής θεωρείται ικανοποιητική. 4.1.1.3.1.1.1.2. Αν ο μέσος όρος των εκπομπών για τα πρώτα δύο οχήματα δεν συμμορφώνεται, η διαδικασία ΣΠ συνεχίζεται ως εξής: 4.1.1.3.1.1.1.2.1. Εάν η αρχή είναι ικανοποιημένη με την τυπική απόκλιση παραγωγής που παρέχεται από τον κατασκευαστή, οι δοκιμές διεξάγονται σύμφωνα με το σημείο 4.1.1.3.2. 4.1.1.3.1.1.1.2.2. Εάν η αρχή δεν είναι ικανοποιημένη με την τυπική απόκλιση παραγωγής που παρέχεται από τον κατασκευαστή, οι δοκιμές διεξάγονται σύμφωνα με το σημείο 4.1.1.3.3. 4.1.1.3.1.1.1.3. Η παραγωγή μιας σειράς θεωρείται ότι συμμορφώνεται ή δεν συμμορφώνεται, βάσει των δοκιμών που πραγματοποιούνται στα τρία οχήματα-δείγματα και αφού ληφθεί εγκριτική ή απορριπτική απόφαση σε σχέση με ►M1 τις εκπομπές ρύπων της απόληξης εξαγωγής και τις εκπομπές CO2 ◄ σύμφωνα με τα κριτήρια των δοκιμών που ισχύουν για τον αντίστοιχο πίνακα. Εάν δεν ληφθεί εγκριτική ή απορριπτική απόφαση για ►M1 τις εκπομπές ρύπων της απόληξης εξαγωγής και τις εκπομπές CO2 ◄ , διεξάγεται δοκιμή σε ένα επιπλέον όχημα (βλ. σχήμα 4-1). 4.1.1.3.1.1.1.4. Στην περίπτωση συστημάτων περιοδικής αναγέννησης, τα αποτελέσματα πολλαπλασιάζονται με το συντελεστή Ki που λαμβάνεται κατά τη χορήγηση της έγκρισης τύπου. Εφόσον το ζητήσει ο κατασκευαστής, οι δοκιμές μπορούν να διενεργηθούν αμέσως μετά την ολοκλήρωση μιας αναγέννησης. 4.1.1.3.1.1.2. Κατά παρέκκλιση των περιβαλλοντικών απαιτήσεων που ορίζονται στα άρθρα 23 και 24 του κανονισμού (ΕΕ) αριθ. 168/2013, οι δοκιμές διεξάγονται σε οχήματα που δεν έχουν διανύσει πάνω από 100 km μετά από την πρώτη εκκίνηση στη γραμμή παραγωγής. 4.1.1.3.1.1.2.1. Ωστόσο, εφόσον το ζητήσει ο κατασκευαστής, οι δοκιμές διεξάγονται σε οχήματα τα οποία έχουν υποβληθεί σε διαδικασία στρωσίματος για μέγιστη απόσταση 1 000 km. Στην περίπτωση αυτή, το στρώσιμο πραγματοποιείται από τον κατασκευαστή, ο οποίος αναλαμβάνει να μην κάνει καμία προσαρμογή στα οχήματα αυτά. 4.1.1.3.1.1.2.2. Εάν ο κατασκευαστής ζητήσει να επιτραπεί η εκτέλεση της διαδικασίας στρωσίματος (για x km, όπου x ≤ 1 000 km), αυτό μπορεί να πραγματοποιηθεί ως εξής: ►M1 Οι εκπομπές ρύπων της απόληξης εξαγωγής και οι εκπομπές CO2 ◄ θα μετρώνται στα 100 km κατ’ ανώτατο όριο μετά από την πρώτη εκκίνηση στη γραμμή παραγωγής και σε x km στο πρώτο όχημα δοκιμής (το οποίο μπορεί να είναι το όχημα έγκρισης τύπου)· Ο συντελεστής εξέλιξης (EC) των εκπομπών μεταξύ 100 και x km θα υπολογίζεται ως εξής: Εξίσωση 4-2: Η τιμή του συντελεστή εξέλιξης EC μπορεί να είναι μικρότερη του 1. Τα επόμενα οχήματα δεν υποβάλλονται σε στρώσιμο, αλλά οι εκπομπές τους στα 100 km τροποποιούνται με τον συντελεστή εξέλιξης EC. Στην περίπτωση αυτή, οι τιμές που πρέπει να λαμβάνονται υπόψη είναι: Η τιμή στα x km για το πρώτο όχημα· Οι τιμές σε μέγιστη διανυθείσα απόσταση 100 km πολλαπλασιασμένες με τον συντελεστή εξέλιξης (EC) για τα επόμενα οχήματα. 4.1.1.3.1.1.2.3. Εναλλακτικά ως προς τη διαδικασία αυτή, ο κατασκευαστής του οχήματος μπορεί να χρησιμοποιήσει σταθερό συντελεστή εξέλιξης EC ίσο με 0,92 και να πολλαπλασιάσει όλες ►M1 τις τιμές των εκπομπών ρύπων της απόληξης εξαγωγής και των εκπομπών CO2 ◄ που μετρήθηκαν σε μηδέν km με αυτόν τον συντελεστή. 4.1.1.3.1.1.2.4. Δοκιμές για τη συμμόρφωση της παραγωγής μπορούν να εκτελεστούν με καύσιμο που διατίθεται στο εμπόριο, του οποίου ο λόγος C3/C4 βρίσκεται μεταξύ των αντίστοιχων λόγων των καυσίμων αναφοράς που αναφέρονται στο παράρτημα II μέρος A παράγραφος 1 του κανονισμού (ΕΕ) αριθ. 168/2013 στην περίπτωση του υγραερίου, ή του οποίου ο δείκτης Wobbe βρίσκεται μεταξύ των αντίστοιχων τιμών των ακραίων καυσίμων αναφοράς στην περίπτωση του φυσικού αερίου ή του H2NG. Στην περίπτωση αυτή, υποβάλλεται στη αρχή έγκρισης ανάλυση του καυσίμου. 4.1.1.3.2. Συμμόρφωση της παραγωγής όταν υπάρχουν διαθέσιμα στατιστικά στοιχεία από τον κατασκευαστή 4.1.1.3.2.1. Στα ακόλουθα τμήματα περιγράφεται η διαδικασία που χρησιμοποιείται για την επαλήθευση των απαιτήσεων συμμόρφωσης της παραγωγής όσον αφορά ►M1 τις εκπομπές ρύπων της απόληξης εξαγωγής και τις εκπομπές CO2 ◄ όταν η τυπική απόκλιση παραγωγής του κατασκευαστή είναι και πάλι ικανοποιητική. 4.1.1.3.2.2. Με ελάχιστο αριθμό δειγμάτων τα τρία, η διαδικασία δειγματοληψίας ρυθμίζεται έτσι ώστε η πιθανότητα να περάσει μια παρτίδα με επιτυχία τη δοκιμή με 40 % ελαττωματική παραγωγή να είναι 0,95 (κίνδυνος παραγωγού = 5 %), ενώ η πιθανότητα να εγκριθεί μια παρτίδα με 65 % ελαττωματική παραγωγή να είναι 0,1 (κίνδυνος καταναλωτή = 10 %). 4.1.1.3.2.3. Χρησιμοποιείται η ακόλουθη διαδικασία (βλ. σχήμα 4-1): Έστω ότι L είναι ο φυσικός λογάριθμος ►M1 των ορίων εκπομπών ρύπων της απόληξης εξαγωγής ◄ που ορίζονται στο παράρτημα VI μέρος A του κανονισμού (ΕΕ) αριθ. 168/2013 και η δηλωθείσα τιμή εκπομπών CO2 για την έγκριση τύπου: xi = ο φυσικός λογάριθμος της μέτρησης για το i-οστό όχημα του δείγματος· s = η κατά προσέγγιση τυπική απόκλιση της παραγωγής (μετά τον υπολογισμό του φυσικού λογαρίθμου των μετρήσεων)· n = ο τρέχων αριθμός δειγμάτων. 4.1.1.3.2.4. Υπολογίζονται για το δείγμα, τα στατιστικά δοκιμής που παρέχουν ποσοτικά το άθροισμα των τυποποιημένων αποκλίσεων στο όριο που ορίζεται ως: ►M1 Εξίσωση 4-3: ◄ 4.1.1.3.2.5. Τότε: 4.1.1.3.2.5.1. εάν το στατιστικό αποτέλεσμα της δοκιμής είναι μεγαλύτερο από τον καθοριστικό αριθμό του πίνακα 4-1 που οδηγεί σε εγκριτική απόφαση, λαμβάνεται εγκριτική απόφαση· 4.1.1.3.2.5.2. εάν το στατιστικό αποτέλεσμα της δοκιμής είναι μικρότερο από τον καθοριστικό αριθμό του πίνακα 4-1 που οδηγεί σε απορριπτική απόφαση, λαμβάνεται απορριπτική απόφαση· 4.1.1.3.2.5.3. διαφορετικά, δοκιμάζεται ένα επιπλέον όχημα σύμφωνα με το παράρτημα II μέρος A του κανονισμού (ΕΕ) αριθ. 168/2013 και η διαδικασία εφαρμόζεται στο δείγμα με μία επιπλέον μονάδα. 4.1.1.3.2.5.4.



Πίνακας 4-1 Εγκριτική/απορριπτική απόφαση ανάλογα με το μέγεθος του δείγματος· συμμόρφωση της παραγωγής όταν υπάρχουν διαθέσιμα στατιστικά στοιχεία από τον κατασκευαστή Μέγεθος δείγματος (σωρευτικός αριθμός υπό δοκιμή οχημάτων) Αριθ. εγκριτικής απόφασης Αριθ. απορριπτικής απόφασης (α) (β) (γ) 3 3,327 -4,724 4 3,261 -4,79 5 3,195 -4,856 6 3,129 -4,922 7 3,063 -4,988 8 2,997 -5,054 9 2,931 -5,12 10 2,865 -5,185 11 2,799 -5,251 12 2,733 -5,317 13 2,667 -5,383 14 2,601 -5,449 15 2,535 -5,515 16 2,469 -5,581 17 2,403 -5,647 18 2,337 -5,713 19 2,271 -5,779 20 2,205 -5,845 21 2,139 -5,911 22 2,073 -5,977 23 2,007 -6,043 24 1,941 -6,109 25 1,875 -6,175 26 1,809 -6,241 27 1,743 -6,307 28 1,677 -6,373 29 1,611 -6,439 30 1,545 -6,505 31 1,479 -6,571 32 -2,112 -2,112 4.1.1.3.3. Συμμόρφωση της παραγωγής όταν τα στατιστικά δεδομένα του κατασκευαστή παραμένουν μη ικανοποιητικά ή μη διαθέσιμα 4.1.1.3.3.1. Στα ακόλουθα τμήματα περιγράφεται η διαδικασία που χρησιμοποιείται για την επαλήθευση των απαιτήσεων συμμόρφωσης της παραγωγής όσον αφορά ►M1 τις εκπομπές ρύπων της απόληξης εξαγωγής και τις εκπομπές CO2 ◄ όταν τα στοιχεία του κατασκευαστή για την τυπική απόκλιση παραγωγής είναι είτε μη ικανοποιητικά είτε μη διαθέσιμα. 4.1.1.3.3.2. Με ελάχιστο αριθμό δειγμάτων τα τρία, η διαδικασία δειγματοληψίας ρυθμίζεται έτσι ώστε η πιθανότητα να περάσει μια παρτίδα με επιτυχία τη δοκιμή με 40 % ελαττωματική παραγωγή να είναι 0,95 (κίνδυνος παραγωγού = 5 %), ενώ η πιθανότητα να εγκριθεί μια παρτίδα με 65 % ελαττωματική παραγωγή να είναι 0,1 (κίνδυνος καταναλωτή = 10 %). 4.1.1.3.3.3. Η μέτρηση ►M1 των εκπομπών ρύπων της απόληξης εξαγωγής και των εκπομπών CO2 ◄ θεωρείται λογαριθμικώς κανονικά κατανεμημένη και θα πρέπει πρώτα να μετατρέπεται λαμβάνοντας τους φυσικούς λογάριθμους. Έστω mo και m το ελάχιστο και το μέγιστο μέγεθος του δείγματος αντίστοιχα (mo = 3 και m = 32) και έστω n ο τρέχων αριθμός δειγμάτων. 4.1.1.3.3.4. Εάν οι φυσικοί λογάριθμοι των μετρήσεων στη σειρά είναι x1, x2, …, xj και L είναι ο φυσικός λογάριθμος των ορίων εκπομπών ρύπων που ορίζονται στο παράρτημα VI μέρος A του κανονισμού (ΕΕ) αριθ. 168/2013 και η δηλωθείσα τιμή έγκρισης τύπου για το CO2, τότε: ►M1 Εξισώσεις 4-4: ◄ 4.1.1.3.3.5. Στον πίνακα 4-2 κατωτέρω εμφανίζονται οι τιμές της εγκριτικής απόφασης (An) και της απορριπτικής απόφασης (Bn) σε συνάρτηση με τον τρέχοντα αριθμό δειγμάτων. Το στατιστικό αποτέλεσμα της δοκιμής είναι ο λόγος

και χρησιμοποιείται για να καθοριστεί η έγκριση ή η απόρριψη της σειράς ως εξής: για mo ≤ n ≤ m: 4.1.1.3.3.5.1. έγκριση σειράς εάν

4.1.1.3.3.5.2. απόρριψη σειράς εάν

4.1.1.3.3.5.3. λήψη άλλης μίας μέτρησης εάν





Πίνακας 4-2 Εγκριτική/απορριπτική απόφαση ανάλογα με το μέγεθος του δείγματος· συμμόρφωση της παραγωγής όταν δεν υπάρχουν διαθέσιμα στατιστικά στοιχεία από τον κατασκευαστή ή όταν αυτά δεν είναι ικανοποιητικά Μέγεθος δείγματος (σωρευτικός αριθμός υπό δοκιμή οχημάτων) Αριθ. εγκριτικής απόφασης An Αριθ. απορριπτικής απόφασης Bn (α) (β) (γ) 3 0,80380 16,64743 4 0,76339 7,68627 5 0,72982 4,67136 6 0,69962 3,25573 7 0,67129 2,45431 8 0,64406 1,94369 9 0,61750 1,59105 10 0,59135 1,33295 11 0,56542 1,13566 12 0,53960 0,97970 13 0,51379 0,85307 14 0,48791 0,74801 15 0,46191 0,65928 16 0,43573 0,58321 17 0,40933 0,51718 18 0,38266 0,45922 19 0,35570 0,40788 20 0,32840 0,36203 21 0,30072 0,32078 22 0,27263 0,28343 23 0,24410 0,24943 24 0,21509 0,21831 25 0,18557 0,18970 26 0,15550 0,16328 27 0,12483 0,13880 28 0,09354 0,11603 29 0,06159 0,09480 30 0,02892 0,07493 31 0,00449 0,05629 32 0,03876 0,03876 4.1.1.3.3.6. Παρατηρήσεις Για τον υπολογισμό διαδοχικών τιμών του στατιστικού αποτελέσματος της δοκιμής είναι χρήσιμοι οι ακόλουθοι επαναληπτικοί τύποι: ►M1 Εξισώσεις 4-5: ◄ (n=2, 3, …; ; v1=0) 4.1.1.3.4. Οι αρχές έγκρισης τύπου που εκδίδουν την έγκριση μπορούν να επαληθεύουν ανά πάσα στιγμή τις μεθόδους που εφαρμόζονται σε κάθε μονάδα παραγωγής. 4.1.1.3.5. Σε κάθε επιθεώρηση, στον επισκεπτόμενο τη μονάδα επιθεωρητή παρουσιάζονται τα καταγεγραμμένα στοιχεία των δοκιμών και της παρακολούθησης παραγωγής. 4.1.1.3.6. Ο επιθεωρητής μπορεί να επιλέγει τυχαία τα δείγματα που θα δοκιμαστούν στο εργαστήριο του κατασκευαστή. Ο ελάχιστος αριθμός δειγμάτων μπορεί να καθορίζεται βάσει των αποτελεσμάτων των ελέγχων του ίδιου του κατασκευαστή. 4.1.1.3.7. Όταν το επίπεδο ποιότητας δεν φαίνεται ικανοποιητικό ή όταν φαίνεται απαραίτητη η επαλήθευση της εγκυρότητας των δοκιμών που διεξάγονται σύμφωνα με το σημείο 9.4.2.2, ο επιθεωρητής συλλέγει δείγματα για να σταλούν στην τεχνική υπηρεσία που διεξήγαγε τις δοκιμές έγκρισης. 4.1.1.3.8. Οι αρχές έγκρισης τύπου μπορούν να διεξάγουν όλες τις δοκιμές που καθορίζονται στο παρόν παράρτημα. 4.1.1.4. Οχήματα που κινούνται με υβριδικό ηλεκτρικό σύστημα κίνησης Κατά γενικό κανόνα, τα μέτρα που διασφαλίζουν συμμόρφωση της παραγωγής αναφορικά με ►M1 τις εκπομπές ρύπων της απόληξης εξαγωγής και τις εκπομπές CO2 ◄ , την κατανάλωση ηλεκτρικής ενέργειας και την ηλεκτρική αυτονομία από υβριδικά ηλεκτρικά οχήματα ελέγχονται επί τη βάσει της περιγραφής στο πιστοποιητικό έγκρισης τύπου που αντιστοιχεί στο μοντέλο που ορίζεται στο άρθρο 30 παράγραφος 2 του κανονισμού (ΕΕ) αριθ. 168/2013. Οι έλεγχοι της συμμόρφωσης της παραγωγής βασίζονται σε αξιολόγηση της διαδικασίας ελέγχου του κατασκευαστή, η οποία πραγματοποιείται από την αρχή έγκρισης, προκειμένου να διασφαλίζεται η συμμόρφωση του τύπου οχήματος όσον αφορά ►M1 τις εκπομπές ρύπων της απόληξης εξαγωγής και τις εκπομπές CO2 ◄ , την κατανάλωση ηλεκτρικής ενέργειας και την ηλεκτρική αυτονομία. Εάν η αρμόδια αρχή δεν είναι ικανοποιημένη με το επίπεδο της διαδικασίας ελέγχου του κατασκευαστή, μπορεί να απαιτήσει τη διεξαγωγή δοκιμών επαλήθευσης σε οχήματα που βρίσκονται στο στάδιο της παραγωγής. Η συμμόρφωση αναφορικά με ►M1 τις εκπομπές ρύπων της απόληξης εξαγωγής και τις εκπομπές CO2 ◄ ελέγχεται με τη χρήση των διαδικασιών στατιστικής όπως περιγράφονται στα σημεία 4.1.1.3.1 έως 4.1.1.3.3. Τα οχήματα δοκιμάζονται σύμφωνα με τη διαδικασία που περιγράφεται στο παράρτημα II μέρος Α του κανονισμού (ΕΕ) αριθ. 168/2013. 4.1.1.5. Διατάξεις αντικατάστασης για τον έλεγχο της ρύπανσης 4.1.1.5.1. Προκειμένου να επαληθεύεται η απαιτούμενη ανωτέρω συμμόρφωση, λαμβάνεται από τη γραμμή παραγωγής του οχήματος του εγκεκριμένου τύπου ένα δείγμα διάταξης αντικατάστασης για τον έλεγχο της ρύπανσης. 4.1.1.5.2. Η παραγωγή θα θεωρείται ότι συμμορφώνεται με τις διατάξεις του παρόντος παραρτήματος εάν ένα αντιπροσωπευτικό μητρικό όχημα εξοπλισμένο με μια διάταξη ελέγχου της ρύπανσης το οποίο επιλέγεται τυχαία από τη γραμμή παραγωγής συμμορφώνεται με τις ισχύουσες απαιτήσεις που ορίζονται